Американинг яҳудийлар қураётган турар жойларни «қонуний», деб тан олишига ойдинлик киритиш - | Hizb-Uzbekiston.info\nHome›АР-РОЯ ГАЗЕТАСИ›Американинг яҳудийлар қураётган турар жойларни «қонуний», деб тан олишига ойдинлик киритиш\nАло Абу Солиҳ\nзамини матбуот бўлими раиси\n2019 йил 18 ноябр душанба куни АҚШ ташқи ишлар вазири Майк Помпео, босиб олинган Ғарбий Соҳилдаги яҳудийлар қурган турар жойлар Қўшма Штатлар наздида халқаро қонунга зид эмас, деб ҳисобланишини билдирди. Ўз навбатида Фаластин режими Вашингтоннинг айни позициясини қоралади. У – бундай позиция халқаро қонунларга ҳам, яҳудийларнинг турар жой қуришларини рад этувчи халқаро қарорларга ҳам бутунлай зид эканини ҳамда бу нарса рад этилган, қораланган позиция бўлиб, қонуний кучга эга эмаслигини, таъкидлади. Шунингдек, Иордания ташқи ишлар ва иммиграция масаласи бўйича вазири ҳам яҳудийларнинг босиб олинган Фаластинда турар жой қуришлари халқаро қонунни ва халқаро қонуний қарорларни бузишлигини, икки давлат ечимини йўқ қилиб, умумий тинчликни амалга ошириш имкониятини барбод қилишини, айтди.\nБиз АҚШнинг айни эълони қаршисида қуйидагиларни ёритишни истадик:\nБиринчи: Америка айни масалада, қолаверса, Фаластин аҳли ва бутун Ислом Умматига ашаддий душман бўлган давлатдир. У шундайлигича қолади. Бу давлатни бетараф воситачи, деб аташ адаштиришдир. Чунки мусулмонлар юртларидаги Британия мустамлакаси меросхўри ҳам, яҳудий вужудини тарбиялаб, уни маблағ ва қурол билан қўллаб-қувватлаган ҳам, шунингдек, уни мудофаа қилувчи малай ҳукмдорларни зўр бериб ишга солган ҳам мана шу Америкадир. Яъни, асл иллат ва балоларнинг сабабчиси, мана шу Америкадир. Босқинчи яҳудий вужуди эса, минтақадаги мустамлакачи кучларнинг вакили бўлиб, уларнинг илғор ҳарбий базаси, авиация ташувчиси ҳамда Уммат юрагига санчилган ханжари ҳисобланади. Уммат қайтадан бирлашмаслиги ҳамда халқаро мавқени чизиб, дунё шаклини қайта тузиб чиқадиган биринчи давлатни қайта тикламаслиги учун улар бу ханжарни мусулмонлар кўксига санчиб қўйишган.\nИккинчи: Америка бекорга ҳадия бермайди. У фойдасиз позицияларни эгалламайди ҳамда ўз манфаати ва режаларига зид ҳеч нарсани тақдим этмайди. Шунинг учун Помпеонинг айни баёнотини Американинг мана шундай сиёсати доирасидан ташқарида тушуниш соддалик ва калтабинликдир.\nУчинчи: ушбу қадам Американинг Фаластин масаласидаги қарашлари билан уйғун келади. Яъни, бу нарса айни масалани йўқ қилиш йўлида қабул қилган қатор чора-тадбирлари сирасига киради. Масалан, Американинг Қуддусни яҳудий вужуди пойтахти, деб эътироф қилиши, қочқинлар бўйича агентлик (UNRWA)ни қўллаб-қувватлашни тўхтатиши ва бу вужуднинг Жўлонга ҳукмронлик қилишини эътироф қилиши, ҳамма-ҳаммаси АҚШ маъмурияти қабул қилган Аср келишувини мустаҳкамлашга қаратилган чора-табдирлардир.\nТўртинчи: Бу эълоннинг айнан ҳозирга келиб қилинаётганига келсак, АҚШ маъмурияти яҳудий вужудини қўллаб-қувватловчи америкалик евангелистларни жалб қилмоқчи. Чунки Трамп учун муҳим сайлов базаси мана шу евангелистлардир. Бу нарсанинг ҳозирга келиб эълон қилиниши фақат АҚШ ичкарисига қаратилгандир. Бу эълон – баъзилар ўйлагандек – Нетаньяхуга хизмат қилмайди. Айниқса, ҳозирда АҚШ маъмурияти билан Нетаньяху ўртасидаги муносабат яхши эмас. Чунки Нетаньяху ғирромлик қилиб, Трампнинг Аср келишуви харажатларидан ўзини олиб қочяпти, сиёсий турғунлик келиб чиқишига сабабчи бўляпти. Бунинг тасдиқи шуки, яҳудийлар сайловларидан кейин Трамп Нетаньяху билан бир марта ҳам телефон орқали суҳбатлашмади ҳамда АҚШ маъмурияти «биз яҳудийларнинг ҳар қандай сайланган ҳукумати билан ишлайверамиз», дея баёнот берди… Ҳатто иш Трампнинг Нетаньяхудан «жуда ҳафсалам пир бўлди», дейишигача етиб борди. Шунингдек, Трамп яҳудий вужуди бошдан кечираётган сиёсий кризис ҳақида масхароумуз гапларни айтди: «У ердаги мавжуд режим қанақа ўзи, худди кичкинтойларга ўхшайди?! Ҳаммаси бир-бири билан уришгани уришган. Биз курашнинг ҳар хил услубларини биламиз. Ҳеч бўлмаганда, президентни таниймиз. Улар бўлса, сайлов ўтказишдан тўхташмаяпти, ҳалигача бировни сайлашгани йўқ»!\nБешинчи: Тўғри, Аср келишуви ўрнида қимир этмай туриб қолди, яҳудий вужудида ҳукумат тузиш муваффақиятсизлиги сабабли ҳамда АҚШ маъмуриятида сайлов йили яқинлашгани ва Трампнинг ички муаммолардан боши чиқмай қолгани боис, АҚШ маъмурияти бу масалани музлатиб қўйди… Бироқ, бу маъмурият Аср келишувидан воз кечгани йўқ. Помпеонинг яҳудийлар уй-жойлари қурилишини қонуний, деб тан олиши, айни келишувга хизмат қилади. Шунинг учун қачон Трамп иккинчи муддатга қайта сайланишга муваффақ бўлса, Аср келишуви яна ўртага чиқиши мумкин. Аммо Республикачилар қудратда қолишга муваффақ бўлишолмаса, у ҳолда, лойиҳалар ўзгариши, режалар бошқача тузилиши турган гап.\nОлтинчи: Фаластин режими билан мусулмон юртлари ҳукмдорларининг Помпеонинг айтган гапларига нисбатан билдирган реакциялари яна уларнинг хоинлик ва қўрқоқликда давом этишларини англатади. БМТ Фаластин еридан 78 %идан кўпроғини босқинчиларга берилишини қонунийлаштириб, қолган ерларни музокарага боғлаб қўйган бир пайтда, режим икки давлат ечимига ва БМТ қарорларига қаттиқ амал қилишини очиқ айтмоқда. Бу унинг Фаластин, фаластинликлар ва муқаддас даргоҳлар устида тил бириктиришда яна давом этишини кўрсатади. БМТни Росулуллоҳ Aнинг Исро маскани бўлмиш муборак заминда мурожаат манбаи, ҳакам ва қарор соҳиби қилиб олиш мусулмонлар учун ғоят хусусий бўлган, ҳатто муқаддас саналган омонатга хиёнат қилишдир ва бу борада душманни ҳакам қилишдир. Қолаверса, айни қилмиш том маънода сиёсий жиҳатдан ўз жонига қасд қилиш ҳамдир.\nЕттинчи: Американинг яҳудийларга манзилгоҳ қуришларини қонунийлаштириб бергани, анави ҳукмдорлар юзига тортилган тарсакидир. Улар Фаластин масаласида сохта тинчлик ортидан ҳакиллаб чопишди, ўзлари истаган кучсиз давлатнинг тикланишида БМТнинг қарорларига умид боғлашди… Аммо алданишди, омадсизликка учрашди. Алҳол, мусулмонлар наздида Американинг бу эълони Фаластин масаласида ҳеч нарсани ўзгартирмайди. Чунки уларнинг ушбу муборак заминдаги ҳуқуқлари ваҳида айтилган бўлиб, бу шаръий ҳукмдир. Зотан, Фаластин – денгизу дарёсигача босиб олинган исломий ердир, унинг сифати мана шу. Фаластиннинг бу сифатини на Америка тортиб ололсин, на мустамлакачи давлатлар, на Хавфсизлик Кенгаши ва на дунёнинг бутун кучлари. Улар бу ҳақиқатни заррача ўзгартира олишмайди.\nСаккизинчи: Ислом Уммати ўзига, муқаддас даргоҳларига ва муборак заминига қарши мустамлакачи давлатларнинг фитналар тўқиётганини кўриб турибди. Шунингдек, ҳукмдорларнинг улар билан тил бириктириб, уни ёрдамсиз қолдиришганини, Фаластин масаласини зое кетказишаётганини гувоҳи бўлмоқда… Ислом Уммати шуларни кўриб, гувоҳи бўлаётган экан, демак, то Фаластин озод этилмагунча унинг масаласи ҳал бўлмаслигини, озод этиш эса, унинг армиялари ва фаол кучлари зиммасига тушаётганини, агар армиялар анави малай ҳукмдорларнинг кишанларидан қутулса ва ўз динлари, Умматлари олдида холис турса, албатта бу заминни озод этишга қодир эканликларини англаб етиши вақти аллақачон келган. Ана шунда бу муборак заминда саноқли яҳудий қолади. Мусулмонлар эса, худди Умар Форуқ ва асҳоблари илк бор кирганларидек, Ақсо масжидига азизу-мукаррам ҳолда кириб борадилар.\n«Улар: У (кун) қачон бўлур? – деб (сўрайдилар). Шоядки яқин бўлса, деб айтинг!» [Исро 51]\nНавбатдан ташқари Вена анжумани Американинг вақтдан ютиши учун ўтказилаётган қатор анжуманлардан биридир Полиция томонидан бир неча қора танли америкаликлар отиб ўлдирилгач, Обама полиция аппаратини ислоҳ қилишга чақирмоқда Картер: Америка миллатчилик қайтаётганига гувоҳ бўлмоқда АҚШ такаббурлиги ва Британия айёрлигининг кучайиши\nПокистон генерали Раҳил Шариф хўжайини АҚШ манфаати йўлида хиёнаткорлигини яна давом эттирмоқчи\nАфрика муаммоларини мустамлакачилик сиёсати пайдо қилди


03:11 03 Апрел 2020\n13:16 29.01.2019 Ҳавола олиш\nКейинги йилларда Эронда Ўзбекистон пахтаси ва тўқимачилик маҳсулотларига бўлган талаб ортган.\nТОШКЕНТ, 29 — Sputnik. “Ўзбекистон темир йўллари” акциядорлик жамиятида Эрон Ислом Республикаси темир йўл тизими вакиллари билан учрашув бўлиб ўтди. Бу ҳақда “Ўзбекистон темир йўллари” ахборот хизмати хабар қилди.\nХабарда келтирилишича, учрашувда икки давлат темир йўл соҳаси ўртасидаги ҳамкорликнинг бугунги ҳолати ва истиқболлари, манфаатли алоқаларни ривожлантириш борасида бир қатор масалалар кўриб чиқилган.\n“Хусусан, транзит юкларни ташишда қулайликлар яратиш, бу борада янги йўналишларни кўриб чиқиш, контейнер вагонлари орқали импорт ва экспорт хизматларини кўрсатиш бўйича фикр юритилган. Кейинги йилларда Эрон Ислом Республикасида Ўзбекистон пахтаси ва тўқимачилик маҳсулотларига бўлган талаб ортган. Учрашувда ушбу масалага ҳам алоҳида тўхталиб ўтилган. Шунингдек, Эрондан нефть маҳсулотларини олиб келиш ва Ўзбекистонда ишлаб чиқарилган олтингугуртни етказиб бериш борасида ҳам таклифлар билдирилган”, - дейилган хабарда.\nШунингдек, Эрон Ўзбекистон йўналиш бўйича контейнерлар орқали ташувлар ҳажмини оширишни режалаштирган. Жорий йилда Хитойдан 50 минг тонна юк олиб келиш белгиланган. Бу борада Қозоғистон ва Туркманистон давлатлари билан ҳам музокаралар олиб борилиши кўзда тутилган.


Потëмкин қишлоқлари кўпаймоқда....\nЎтган йилнинг 16 октябр куни Фарғонага борган Ислом Каримов кўзини пахта мўл-кўллигидан яйратиш мақсадида¸ йўл бўйидаги пахтазорлардан териб олинган пахталар¸ қайтадан чаноққа қўйиб чиқилганди.\nСурхондарёнинг Шўрчи туманида яшовчилардан бирининг Озодликка маълум қилишича, яқинда Сурхондарёда ҳам шунга ўхшаш воқеа содир бўлган.\nШўрчилик суҳбатдошимизга кўра, яқинда Ўзбекистон Бош вазири Шавкат Мирзиёев Сурхондарёга борганида далаларга плёнка остига чигит экилаяпти деб кўрсатиш мақсадида, чигитсиз қуруқ плёнканинг ўзини далаларга тортиб чиқишган.\n- Яқинда Бош вазир келиб кетганда бир воқеа бўлган экан. Шанба куними келган экан. Қанақадир кулгили эпизодни гапириб беришди. Ўзимизнинг Шўрчида катта марказий йўл бор. Ўша ерда бир тракторчи одам¸ хуллас кўргазма қилишганда. Бош вазир келишига пахтани плëнка остига экилаяпти¸ деб аслида устига плëнка ëпилгану¸ ичида ҳеч нарса йўқ дейишди. Шунақа кулгили нарсалар бўлаяптида. Пахта экилаяпти деб фараз қилингда. Бир катта одам келаяпти. Ўшанга кўргазма қилиш чуун тракторчи келган. Плëнка тортилган. Аслида плëнканинг ичида ҳеч нарса йўқ. Номига кўргазма қилиш учун шунақа нарса бўлибди.\nОзодлик: Демак¸ далага пахта экилмаган. Фақат трактор билан плëнка тортиб чиқишган.\n- Худди шундай¸ дейди шўрчилик суҳбатдошимиз.\nБойларимизни жуда ëмонлайверманглар....\nТошкент вилояти Қибрай туманида яшовчи Ғофиржон ака якшанба куни Озодлик орқали эфирга кетган “Қурултой” дастурида кўтарилган маърифатпарвар бойлар мавзусида ўз фикрларини билдиради.\nҒофуржон ака: Шароф Убайдуллаевнинг кўп гапларига қўшилмайман.\nОзодлик: Нима учун қўшилмайсиз?\nҒофуржон ака: Ҳозир мен сизга тушунтириб бераман. Бу киши “Фалонча¸ пистонча бойлар вор в законе бўлган” деди. Булар ўзи вор в законмас. Вор в законе бўлиш жуда оғир нарса деб тушунаман мен. Ўша ўзининг даврида булар машина ўғирлаб пул топмаган. Масалан¸ Березовский чеченда арестоват қилганларнинг ўртасида туриб пул бериб олиб берди. Ўртада турган одам қанақа қилиб муттаҳам¸ ўғри бўлиши мумкинми савоб иш қиламан деса. Булар унақа жуда муттаҳам¸ машина ўғриси эмас. Шароф Убайдуллаев яна “Бойлар библиотекани қуриб берса бўлмайдими?” дейди.\nОзодлик: Навоий кутубхонасини.\n- Ҳа. Уни бузаëтганлар қаëққа қараган? Масалан¸ мен бой бўлсам¸ сиз ҳукумат бўлсангиз. Сиз бузиб ташласангизда¸ мен қуриб бераверишим керакми? Бузадиганлар қаëққа қарайди? Мен уларни тўғри деб тушунаман. Улар камбағални қақшатиб¸ бировнинг бурнини қонатиб пул олган эмас. “Булар маърифатли эмас. Маърифат бўлганда эснаб ўтиради” дедилар. Миродил дегани бору¸ бу жуда маърифатсиз бола эмас. Мен унча-мунча танийман. Чилонзорда 67-мактаб бор. У ўша мактабда ўқиган. Шуни ремонт қилиб¸ чиройли қилиб¸ тапочкада кириб ўқитадиган қилиб қўйди. Ҳасти имом масжиди қурилдию. Шуни бош бўлиб қурдирди бу бола. Бу маърифат эмасми? Чилонзорда яна бир масжид қурдирди. Маҳаллаларни асфалт қилдирди. Бу маърифат эмасми? Маърифат деганни нима қилиб бериш керак деб тушуниш керак? Бу менинг билганларим. Билмаганларим қанча. Миллиард доллари бор инсон ҳам яхшилик қилишни¸ у дунëни ўйлаб қолади. Жуда ëмонлайвериш керак эмас¸ дейди Ғофуржон ака.\nПенсионерлар ҳаловатини йўқотмоқда\nСурхондарёдан сим қоққан яна бир суҳбатдошимиз кейинги пайтда вилоят пенсионерларининг нафақа пулларини ихтиёрий-мажбурий тарзда пластик карточкаларга ўтказилаётганига ўз норозилигини билдиради.\n- "Эркин микрофон" эшиттиришига айтадиган бир-иккита фикрларим бор эди. Бизда ҳозир иқтисодий томондан вазият жуда чатоқ. Пенсионермизда энди. Икки-уч ой кечиктириб оламиз. Яқинда бир гап чиқди. Пенсия тўловларини ҳам пластик карточкага ўтказишмоқчи экан. Ўша нарсадан биз норозимиз. Маҳалладан яқинда уйга иккита-учта одам келди. “Хоҳловчилар бўлса¸ ариза ëзиб¸ паспорт ксерокопиясини чиқариб беринглар. Кейин пенсияни ойма ой пластик карточка орқали оласизлар” деб айтди. Ўшандан биз норозимиз.\nОзодлик: Пардавой ака¸ уйга келиб сўради деяпсиз. Бу ихтиëрийми ëки мажбурийми?\n- Мажбурий эмас дейишди. Ихтиëрий экан¸ лекин ўшанга кўнмасак¸ нақд пул йўқ эканда.\nОзодлик: Демак¸ мажбурийликнинг бир кўриниши десак ҳам бўлади.\nОзодлик: Нима учун пластик карточкага ўтказилишига норозисиз?\n- Чунки биз буни нақд пулга алмаштирадиган бўлсак¸ бирортаси билан камида 16 фоизга келишиб топширишга тўғри келади. Бизнинг норозилигимиз шунда¸ дейди Пардавой ака.\nҚувончидан ташвиши кўп ҳаëт манзаралари\nХоразм вилоятининг Урганч туманидан қўнғироқ қилган Каромат Каримова 7 боланинг онаси. Каромат опа ўзининг туғма ногирон эканлигини ва кейинги 20 йил мобайнида ногиронлиги учун нафақа пули ололмаётгани ҳақида гапирди.\nКаромат Каримова: Мен ўзим туғма ногиронман. 20 йил бўлди ҳалигача пенсия олаëтганим йўқ. Бундан 20 йил олдин олар эдим. Нафақа тўғирлаш учун 400 доллар пора бериш керак. Менинг етти болам бор. Иқтисодимиз унча эмас. Хўжайиним ҳам ногирон. Пенсияни ололмай ўтирибман.\nОзодлик: Демак¸ пул бермасангиз¸ ногиронлик нафақасини тўғирлаб беришмайди.\nКаромат Каримова: Йўқ. 400 доллар билан тўғирлаб беришар экан. 20 йилдан бери оломай келаяпман. Унда ҳам бир йилга боғлар экан. 400 доллар билан бир йилга тўғирлаб берар экан.\nОзодлик: Бирор жойга мурожаат қилиб кўрдингизми?\n- Ҳа. Фойдаси йўқ¸ дейди хоразмлик суҳбатдошимиз.\nТожикистоннинг Хатлон вилоятида яшовчи Ўрол исмли йигит ўзбек-тожик чегарасидаги мавжуд коррупция ҳолатларини тилга олади.\nЎрол: Ўзбекистонга ўтадига чегарага қўймайди. Биз Тожикистонникидан ўтамиз. Чой пули олади¸ ўтказади. Ўзбекистонники роса куттирадида.\nОзодлик: Улар чой пули олишмайдими?\nЎрол: Улар ҳам чой пулини олади. Каттаси келмай қоладими кечгача олиб ўтиради. Эрталаб 10 да борсак¸ кечқурун соат 6 ларда Ўзбекистонга ўтиб кетамиз.\nОзодлик: Чой пули берганингизда сизни қонуний йўллар билан ўтказадими ëки айланма йўллар биланми?\n- Айланма йўл эмас. Айланма йўл билан умуман ўтмаймиз. Таможнядан беш кун муддат билан ўтамиз¸ дейди хатлонлик Ўрол.


16 сен 13:10\nХитой суперлигасида 24-тур ўйинлари бўлиб ўтди. Одатга кўра ҳамюртларимиз иштирокидаги ўйинларга эътибор қиламиз.\n"Бейцзин Гоан" ўз майдонида Свен Ёран Эриксон бошчилик қилаётган "Чангша Гинде"ни қабул қилиб 6:0 ҳисобида зафар қучди. Мезбонлар сафида ҳамюртимиз Егор Кримец жароҳат туфайли майдонга тушмади. "Бейцзин" 24та ўйиндан 40 очко билан мусобақа жадвалининг 3-поғонасида бормоқда.\n"Бейцзин Гоан" - "Чангша Гинде" 6:0\nГоллар: Шао Жиайи 13, Занг Хизе 37, 56, 85, Утака 70, 90+1.\nЧетлатиш: Ксу Бо 36 ("Чангша Гинде").\n"Чанчун Ятаи" эса сафарда "Шаанси Чанба" меҳмони бўлди. Анзур Исмоилов меҳмонлар сафида тўлиқ ҳаракат қилди. "Чанчун" айни пайтда 20 очко билан мусобақа жадвалининг 15-поғонасида бормоқда.\n"Шаанси Чанба" - "Чанчун Ятаи" 2:0\nГоллар: Рафа Жорда 74, 90+3.\n"Жиангсу Сейнти" ўз уйида "Тианжин Теда"ни қабул қилиб 2:3 ҳисобида мағлуб бўлди. Камолиддин Тожиев учрашувни тўлиқ ўтказди. "Жиангсу" 26 очко билан 11-ўринда бормоқда.\n"Жиангсу Сейнти" - "Тианжин Теда" 2:3\nГоллар: Сун Ке 49, Салихи 71 - К.Валенсия 60, 83, 86.\nШавкат Муллажонов тўп тепаётган "Ляонинг Хонгюн" сафарда "Лубеи Люйин"га қарши майдонга тушди. Учрашувда 1:1 ҳисоби қайд этилди. Ҳамюртимиз 90 дақиқа давомида майдонда ҳаракат қилди. "Ляонинг" ҳисобида 30 очко мавжуд, клуб 7-ўринда бормоқда.\n"Хубеи Люйин" - "Ляонинг Хонгюн" 1:1\nГоллар: Яо Ханлин 42 - Чаманга 40.


Samsung смартфонларида янги муаммо чиқди\n19:03 / 31.10.2016\nSamsung компаниясининг Galaxy S7 ва S7 Edge ҳамда Galaxy S6 ва S6 Edge смартфонлари эгаларида муаммо чиқди.\nAndroid Central нашрининг форумидаги кўплаб шикоятларга ишонилса, охирги бир неча кун давомида смартфондаги стандарт почта дастурида мактубларни ёзиш жуда қийинлашган. Баъзи фойдаланувчилар почта дастурида клавиатура нобарқарор ишлаётганини пайқашган.\nМисол учун, автокоррекция функцияси сўзларни автоматик равишда нотўғриларига ўзгартира бошлаган: фойдаланувчи Three сўзини ёзмоқчи бўлганда, клавиатура уни автоўзгартириш функцияси ўчиқ бўлганига қарамасдан автоматик равишда Ttree сўзига ўзгартирган.\n"Мен қўллаб-қувватлаш хизматига икки марта мурожаат қилдим ва у ердан кимдир менинг қурилмамга масофадан кирган. Мен клавиатуранинг барча созланмаларини ташлаб юбордим, бироқ муаммо барибир қолган", деб ёзилди форумда.\nЯна бир фойдаланувчи худди шу муаммоларни қайд қилиб ўтган, бироқ у муаммони Google Keyboard клавиатурасини ўрнатиш билан ҳал қила олганини айтган.\nҲозирча мактубларни ёзишда нега муаммо пайдо бўлаётгани номаълум. Эҳтимол бунга Samsung дастурчилари серверларни ўзгартираётгани ёки стандарт клавиатуранинг янги версиясини тайёрлаётган бўлишлари сабаб бўлиши мумкин.\nСуд Samsung зиммасига Apple’га 539 млн доллар тўлаш мажбуриятини юклади


АҚШ учоғи қулаган ерда инсон жасади қолдиқлари топилган | ҚИРҒИЗИСТОН ЯНГИЛИКЛАРИ\nАҚШ учоғи қулаган ерда инсон жасади қолдиқлари топилган\nСамолёт учувчиларига тегишли экани айтилаётган инсон жасади фрагментлари ФҲМ ходимлари тарафидан 4 май куни топилди. Америка ҳарбий учоғи KC-135 3 май куни Қирғизистон шимолидаги Чалдовар қишлоғи яқинида қулаган эди.\nФавқулотда ҳолатлар министрлигининг хабар қилишича, жасад қолдиқлари учоқнинг бош тарафи қулаган ердан топилган.\nМинистрликка кўра, учқичнинг бош қисми унинг асосий қисми қулаган ердан бир неча чақирим узоқликда қулаган.\n«Қанча инсон жасади топилгани ҳозирча номаълум. Бу фақат инсон жасадининг куйиб кетган фрагментлари», — деди Kloop.kg билан суҳбатда ФҲМ матбуот котиби Анара Мамбеталиева.\nАввалроқ «Манас» Транзит юк ташиш маркази ҳодиса юзасидан хизмат текширувини бошлаганини хабар қилганди.\nАмерика ҳаво кучларига қарашли KC-135 учоғи Чуй вилоятининг ғарбида ҳалокатга учраганди.\nУ 3 май куни АҚШ ҳаво кучлари тарафидан Афғонистондаги ҳарбий ҳаракатлар учун қўлланиладиган «Манас» Транзит юк ташиш марказидан учиб чиққандан сўнг қулаган.\nФожеа гувоҳига айланган маҳаллий яшовчилар учоқнинг ҳавода портлагани ва учга бўлиниб ерга тушганини айтишганди.\nҲодиса жойига борган Панфилов туман давлат маъмурияти бошчиси муовини Канат Давлетов ҳам учоқ ҳавода портлаганини ва учга бўлиниб ерга қулаганини тасдиқлаганди.\n«Самолёт ҳавода портлади ва осмонда учга бўлиниб ёнган ҳолда ерга қулади [...] У ёнилғи билан бўлганми ёки йўқми билмадим, лекин у бу ерда [ҳодиса жойида] яхшигина ёнди», — дейганди у ҳодисадан кўп ўтмай воқеа жойига борган Kloop.kg мухбири билан суҳбатда.\nҲодиса жойига борган Kloop.kg мухбири Эльдияр Арыкбаев учқич қолдиқлари катта майдонга сочилиб кетганини тасдиқлади.\nМухбирга кўра, самолётнинг бош қисми тоғ устига қулаган ва қутқарувчилар тарафидан энг охирида топилган — тоғнинг энг юқори қисмига қулаган учоқнинг бош қисми тўлиғи билан куйиб кетган.\nЭкипаж аъзоларининг тақдири кўп вақтгача мавҳум қолаётган эди — учоқ ҳалокатга учрагандан сўнг улар бедарак йўқолган деб тахмин қилинаётган эди.\nҲозирги маълумотларга кўра, «Манас» Транзит юк ташиш марказидан учиб чиққан ва ҳалокатга учраган самолёт ичида уч экипаж эъзоси ва 60 тоннага яқин ёнилғи бўлган.\nKloop.kg мухбирлари воқеа жойидан самолётга тегишли қонга беланган хавфсизлик камарини топишди ва ФҲМга топширди.\nҚирғизистон Бош вазири Жанторо Сатибалдиев ёнилғи ташувчи учқичнинг ҳалокатга учраши юзасидан ўша куни шошилинч йиғин ўтказди.\nСатибалдиев ҳодисани ўрганиш учун махсус комиссия тузиш буйруғини берди — комиссияга транспорт ва коммуникация министри Каликбек Султанов бошчи этиб тайинланди.\nАввалги мақолаФҲМ: Қирғизистон шимолида Америка учқичи қулади [Хроника 19:25да янгиланди]\nНавбатдаги мақолаКўмир кони 1 млн сом солиқни тўламаган


Дархонбек Маматалиев 23 ёшда. У 2015–2019 йилларда Тошкентдаги Инҳа университетида таҳсил олган. Ҳозирда халқаро UBER компаниясида IOS дастурчи-инженери бўлиб ишламоқда.\nДархонбек «Осмондаги болалар» лойиҳасига берган интервьюсида дастурлашга кириб келгани, йирик компанияларга ишга кириши қандай кечгани ҳақида гапириб берди.\n«Ота-онам – ўқитувчи. Улар мен учун энг зўр инвестор»\n— Дастурлашга қизиқишим мактаб давридан ҳам аввалроқ бўлган. Кичиклигимда дадам компьютер олиб келганда Paint'да расмлар чизардим. Excel, Word'ни зўр билардим. Ота-онам ўқитувчи бўлганликлари учун шу дастурларда уларга ўқув материалларини тайёрлаб берардим.\nМактабда 9-синфда информатика фанидан HTML бўйича дарсда веб-сайт ёзганман. Samsung Galaxy S3 ва iPhone 4S телефонлари таққосланган журнални сайт қилганман. Шундан кейин HTML менга жуда ҳам ёқиб қолган. Ўша пайтларда бир акам Linux'да ишларди. У ҳатто сичқонча ишлатмасди, ҳамма ишни клавиатурада жуда тез қиларди. Уни жуда зўр дастурчи деб ўйлаб, ҳавас қилганман, унга ўхшамоқчи бўлганман.\nКоллежда ўқиб юрганимда алгоритмлар бўйича МДҲ давлатлари орасидаги олимпиадада қатнашганман. Ҳеч қайси топшириқни ишлай олмай, уялиб чиқиб кетганмиз. Шунда соҳани чуқур ўрганиш кераклигини тушунганман. Тошкентга келиб, С++ дастурлаш тилини ўқиганман. Бу менга жуда ёққан. Келаси йил яна ўша олимпиадада қатнашиб, ярим финалга чиққанмиз ва менда мотивация пайдо бўлган. Кейинчалик турли танловларда қатнашиб, шу соҳанинг ичига кириб кетдим.\nИнформатикадан республика олимпиадасида қатнашганман, лекин юта олмаганман. Ютмаганим ҳам бир томондан яхши бўлган, ютганимда балки бу соҳага кирмасдим. Ўшанда Тошкент шаҳрида Жанубий Кореянинг Инҳа университети очилишини, у ахборот технологиялари бўйича мутахассис тайёрлашини эшитганман. У пайтда ТАТУга киришни орзу қилиб юрганмиз, ИНҲА мен учун Ҳарвард, Оксфорддек бўлган. Ўқий олмасам керак деб ўйлаганман. Чунки пул йўқ, IELTS йўқ. Лекин иштиёқ бор. Университетнинг ўзидаги тайёрлов курсида ярим йил қатнашиб, кейин ўқишга кирганман.\nДадам – физика-математика, онам – рус тили ва адабиёти ўқитувчиси. Ўртача ойлик бюджетимиз ўшанда 300 доллар атрофида бўлган. Ўқишимнинг йиллик контракти эса 2,5 минг доллар. Жуда қийналганмиз. Оилада тўрт фарзандмиз. Контракт тўлаш қийин бўлган, лекин ота-онам пул муҳим эмаслигини, асосийси билим эканини билишган. Ота-онам мен учун энг зўр инвестор деб ҳисоблайман. Тоғаларим ҳам зиёли одамлар. Улар уй-жойга эмас, одамларга, таълимга инвестиция қилиш керак, деб ота-онамга айтишган.\nЎқишнинг биринчи йилида таълимдан қониқмаганман. Чунки мен оддий коллеждан чиққанман, Инҳада эса ҳамма дарслар инглиз тилида бўлади, унда яхши лицей, мактаблардан келган болалар бор эди. Иккинчи йил биринчи семестрдан кейин контракт тўлашга умуман пулим қолмаган ва ўқишни ташлаш ҳақида ўйлаганман. Шунда ҳам ота-онам, тоғаларим ўқишни давом эттиришга кўндиришган. Шунчалар жаҳл қилиб, ҳеч нарсага қарамай, бутун борлиғимни ўқишга бериб ўқиганманки, талабалар орасида энг юқори баллни олганман. Ва кейинги семестрда бепул ўқиш учун грант ютиб олганман.\nЎқиса бўлар экан-ку, деб давом эттирганман ва кейинги семестр учун ҳам грант ютганман. Ўқишда яхши натижалар кўрсатиш учун тўғри стратегиялардан фойдаланиш керак холос.\n«Лойиҳа топширмаган бўлсам-да, Кореяга грант беришган»\n— Ўқишни битирганим билан тажрибам бўлмаса, ҳеч ким мени ишга олмаслигини билганим учун иш излай бошладим. 2015 йилда Фарҳод Мусаев деган инсон билан танишганман, ўшанда Ўзбекистонга биринчи бўлиб болаларга дастурлашни ўргатиш лойиҳасини – Codecraft'ни олиб кирганмиз. 8–9 ёшли болаларга дастурлашни ўргатиш бўйича иш бошлаганмиз. Дарсликларни ўзимиз тузиб чиққанмиз.\nИшни 15 нафар бола билан бошлаган бўлсак, ҳозиргача Codecraft'да минглаб болалар дастурлашни ўқиб чиқишган.\nКундузи ўқиб, кечқурун болаларга дастурлашдан дарс берардим. Бу лойиҳадаги икки йиллик фаолиятим давомида 3та дарслик туздим, 500дан зиёд болани ўқитдим. Codecraft туфайли мен Инҳада грант учун лойиҳа топширмаган бўлсам ҳам, Жанубий Кореяда ўқиш учун грант беришган.\nБу ишларимни кўриб, 2018 йилда Microsoft компанияси мени Сингапурдаги ўқитувчилар конференциясига – Educator’s Exchange'га таклиф қилган. Сингапурда Microsoft'нинг сертификациясидан ўтганман, яъни ҳозир таълим бериш бўйича бу компаниянинг сертификатига эгаман.\n«Ўқишдаги ютуқлар ва амалиёт – мутлақо бошқа-бошқа нарсалар»\n— 2016 йилда Фарҳод Чинбердиев деган дастурчи билан учрашганман. У мени нима билан ҳайрон қолдира оласан деган. Ўқишдаги ютуқларим, Windows Phone учун дастурлар ёзиб юрганимни кўрсатганман. Лекин у мен қойил қолмадим, буларнинг барчаси ҳеч нарса эмас деган. Бу менга жуда қаттиқ теккан, лекин ҳаётимда бурилиш нуқтаси бўлган.\nЎзимни дастурлашни зўр биламан деб ўйлаганман, талабалар орасида зўрман деган иллюзияга берилганман. Лекин Фарҳод Чинбердиев менинг кўзимни очган. Одам ўқишда зўр бўлгани билан, амалиёт – мутлақо бошқа. Университетда зўр ўқиб, танловларда ютиб юриш ва қайсидир компания учун реал маҳсулот устида ишлаш – умуман бошқа-бошқа нарсалар. Бунга бошқача билим, кўникма, дисциплина керак. Лекин бунақа нарса талабаларда йўқ, булар университетда ўқитилмайди.\nТалабалар – дисциплинаси йўқ одамлар. Ишлаш эса дисциплинага ўргатади, реал кўникмаларни беради, одам ўз устида ишлашни бошлайди.\n«Super Dispatch'га ишга олишларини эшитганда, ишонмаганман»\n— Кореяга бориб келганимдан кейин яна Фарҳод Чинбердиевга алоқага чиқдим, бу гал ўз устимда ишлаган, қўлимда тайёр маҳсулотим бор эди. Super Dispatch'га стажировкага кирдим. Бу ерда 6 ой бепул ишлаганман. IOS'ни нолдан ўрганганман. Кейин шу ернинг ўзида менга иш беришларини айтишган. Ишонмаганман. Чунки менда импостор синдроми, яъни ўзимга нисбатан ишончсизлик бўлган. Улар зўр, мен бунақа ишларни қила олмасам керак деган ўй бор эди. Бу ҳаммада бўлади, ҳар ким бундан ўтиши керак.\n2018 йил қиш ойларида Super Dispatch'га ярим ставкага ишга кириб, 200 доллар ойлик олганман. 2019 йилда грин-кард ютиб олгач, Super Dispatch'дан кетдим ва ҳали Ўзбекистонда бўла туриб, АҚШда иш излай бошладим.\n«EPAM'да катта дастурчи-муҳандис лавозимини беришган»\n— Мен Ўзбекистондаги биринчи Microsoft student partner, яъни компаниянинг университетидаги элчиси бўлганман. Компания номидан аввал университетда, кейин Қозоғистонда қизларга робототехникани ўргатиш бўйича тадбир қилганмиз. Шунда Microsoft'да ишлайдиган Нурлан деган инсон билан учрашдим, АҚШда иш излаётганимни айтдим. У ўз навбатида EPAM (АҚШдаги IТ компания)да ишловчи Олжас исмли бошқа қозоқ инсонга мен ҳақимда айтган. Бунга аввалига эътибор бермадим, аммо орадан озроқ вақт ўтиб, Олжас мени EPAM'да реферал қилиб олишини, резюмемни компания ички тизимига кўриб чиқишлари учун юборишини айтган.\nРеферал олиш бу – реферал бераётган одам сизни компанияга тавсия қилади. Компанияга тўғридан тўғри ҳужжат топширганда рекрутерлар эътибор бермаслиги мумкин, чунки уларга минглаб аризалар келиб тушади. Аммо реферал орқали топширганда уни рекрутерлар кўриш эҳтимоли кафолатланган.\nШундай қилиб, бир ҳафтадан кейин мен билан рекрутер боғланган. Компания менежерлари билан суҳбатдан ўтганман, лекин уларнинг мижозлари билан бўлган суҳбатдан ўта олмаганман. Бошқа лойиҳа учун қилинган иккинчи интервью муваффақиятли ўтди. Суҳбат бир ярим соат чўзилган. Интервью узоқ давом этдими, бу яхши сигнал. Чунки бу сизга ўзингиз ҳақингизда кўп гапиришга рухсат берилди, дегани. Шуни унутмаслик керак, суҳбат жараёнида фақатгина сиздан савол сўрашмайди, сиз ҳам уларга савол берасиз, маош, шароит, жамоа, бонуслар, юклама ҳақида сўраш керак.\nSuper Dispatch'да қуйи (junior) дастурчи бўлиб ишлаган бўлсам, EPAМ'да катта (senior) дастурчи-инженерлик лавозимини беришган. Кунига 8 соат ишлардим, кичик муддатларга шартнома тузилганда, кейинчалик унинг муддатини чўзиб борганман.\nТўлиқ ставкага ўтмаслигимнинг сабаби – шартнома асосида ишлайдиганларга кўпроқ пул тўланади. Чунки уларнинг иш хавфсизлиги таъминланмаган, меҳнат таътили йўқ. Таваккал катта бўлгани учун ойлик ҳам юқори. Тўлиқ ставкага ишга ўтказишларини айтиб, лекин маош камайишини айтишгач, яна иш излашимга туртки бўлган.\nБошқа дастурчи ёшларга ҳам EPAM'да ишлаб кўришини маслаҳат бераман. Бу ерда беларусиялик, украиналик, россиялик моҳир дастурчилар билан танишиш, улардан иш ўрганиш имконияти катта.\nUBER'га ишга қандай кирдим?\n— EPAM'дан кетадиган бўлгач, кўплаб компанияларга резюме юбордим. Reddit ва UBER'нинг суҳбатларидан ўтиб, ишга кирдим. Иккаласи билан савдолашгандан кейин танлов қилганман. Маҳсулот, ўсиш даражаси, компаниядаги муҳит, ойликдан келиб чиқиб, UBER'ни (такси хизматини таклиф этувчи иловани ишлаб чиққан компания – таҳр.) танлаганман.\nКарантин бўлгани учун уйда ишлаганман, интервьюга яхши тайёргарлик кўрганман. Дастурчилар йирик компанияларга ишга кирмоқчи бўлса, Cracking the Coding Interview китобини ўқиб чиқишни маслаҳат бераман. Бу – энг яхши қўлланма.\nШунингдек, LeetCode платформасида масалалар ечганман, 50та мок-интервью қилганман. Яъни ишга кирмоқчи бўлган икки инженер бир-биридан интервью олади, масала беради ва бир-бирига изоҳ беради. Бу ҳақиқий интервьюдан ўтиш учун яхши тайёргарлик.\nМуваффақиятимнинг асосий омиллари ҳақида\n— Муваффақиятимнинг энг биринчи омили – ота-онам, қариндошларимнинг қилган инвестицияси.\nИккинчидан, ҳар бир иш жойимда ажойиб менторлар билан ишлаганман. Ментор ўсишингизга ёрдам беради. Сиз ишламоқчи бўлган компанияда ўзингиздан кучлироқ мутахассис бўлса, бу ерга ишга киринг. Акс ҳолда ўсиш бўлмайди.\nМен дунёдаги ҳар бир бола текин ва сифатли таълим олишга ҳақли, деб ҳисоблайман. Чунки текин таълим сифатли бўлмаслиги мумкин. Мен сифатли таълим олганман, лекин у текин бўлмаган.\n18 ёшли Дархонга кўпроқ амалиёт ўта, китоб ўқигин, деган бўлардим.\nЎқишга кира олмаган ёшлар нима қилиши керак?\n— Стажировкага топшириб кўриш керак. Айнан университетга бориб ўқиш шарт эмас. Турли курслар, таълим марказларига бориб ўқиш керак. Дастурлашда ҳеч ким диплом талаб қилмайди, қўлингиздан қандай иш келишини сўрайди.\nАлбатта, университетнинг ҳам фойдаси бор. Ўзи ўргангандан кўра университетни ўқиганлар кучлироқ бўлади деб ўйлайман. Университетни ўқиш иш визасини олишга бонус бўлади, ойлик ҳам кўпроқ бўлиши мумкин.\nЎзбекистонда ахборот технологиялари ривожланиши учун аввал интернетни яхшилаш керак. Яна бизда йирик лойиҳалар кам. Кўп замонавий инструментлар катта маҳсулотларда ишлайди. Одамлар кўп жойда ўрганиш ҳам осон бўлади. Бизда эса бунақа лойиҳалар кам.\nДастурлар бўйича китоблар ҳам қиммат. Битта китоб 30–40 доллар туради. Уларни арзонроқ сотиш чорасини қилиш керак.\nЁшлар ўзининг инглиз тили кўникмаларини кўтариши керак. Тил билса, имкониятлар очилади. Дастурлашда барча маълумотлар инглиз тилида. Зўр маълумотлардан фойдаланиш имконияти очилади.\n2-қисм: Google ва бошқа IT-гигантларга қандай ишга кириш мумкин? Ўзбек дастурчиси тавсиялари\n«Ҳамма айб ёшларда эмас. Тан олиш керак, тизим мукаммал эмас» - 15 ёшда талаба бўлган жиззахлик йигит билан суҳбат


Андижонда пиёдани уриб қочган автомашинани ҳушёр фуқаро таниб қолди...\n18:56 / 24.03.2017\n2017 йил 21 март куни соат 20:05да Марҳамат туман тиббиёт бирлашмаси тасарруфидаги ШТЁБ навбатчи шифокори туман ИИБга телефон орқали хабар бериб, Қорабоғиш қишлоғида яшовчи Абдулаҳад Идрисов шифохонага йўл транспорт ҳодисасидан сўнг олиб келинганини маълум қилди.\nАниқланишича, Марҳамат шаҳрининг Мустақиллик кўчасида ҳаракатланаётган номаълум автомашина ҳайдовчиси пиёда А. Идрисовни уриб юбориб, воқеа жойидан қочиб яширинган. Жабрланувчи воқеа жойида вафот этган. Воқеа гувоҳи бўлган Марҳамат туманида яшовчи Азизбек Умаровнинг ҳушёрлиги қочоқ “Дамас” русумли автомашина ҳайдовчисини топишга ёрдам берди. Автомашина рақами ва рангини эслаб қолган Азизбекнинг кўрсатмаларига асосан тезкор қидирув ишлари амалга оширилиб, ҳайдовчи Булоқбоши ИИБ ходимлари томонидан ушланди. Ҳайдовчи пиёдани уриб юборгач, автомашинани Андижон шаҳридаги танишларининг уйига яшириб қўйган.\nМарҳамат туман ҳокимлигида, туман ҳокими Х. Султонов ҳамда туман ички ишлар бўлими бошлиғи М. Нишановлар ўз ҳушёрлигини намоён қилиб, қидирувга ёрдам берган фуқаро Азизбек Умаровни муносиб рағбатлантирдилар.\n18 март куни Бўз тумани ИИБ томонидан Ховос қишлоғидаги сартарошхонани тунаган икки шахс – Н.О ва Н.Шлар тезкор қидирув натижасида қўлга олинди. Улар сартарошхона деразасини синдириб, жами 3 500 минг сўмлик буюмларни ўғирлаб чиқиб кетишган. Мазкур шахслар эндиликда ўз ҳаракатлари учун қонун олдида жавоб беришади.\nШунингдек, Олтинкўл туман ИИБ томонидан олиб борилган профилактик тадбирлар давомида қидирувда бўлган фуқаро Ю.Н ушланди. Ю.Н Россия Федерациясидан Ўзбекистон Республикаси Фарғона вилояти аэропортига келган вақтда аниқланган. Ю.Н вояга етмаган 2 нафар фарзандини моддий таъминлашдан қасддан бўйин товлаб келаётган эди.\n2017 йил 21 март куни соат 20:30да Асака тумани Қадим қишлоғида яшовчи фуқаро Қўшақбой Хасанов телефон орқали туман ИИБга ўз яшаш уйида номаълум шахс ҳеч ким йўқлигидан фойдаланиб, ўзига тегишли бўлган 1 дона "SAMSUNG" русумли ноутбукини ва 1 дона "SAMSUNG" русумли планшетини ўғирлаб кетганлигини маълум қилган.\nАсака тумани ИИБ томонидан ташкил этилган тезкор-тергов тадбир тунги хизматга жалб этилган ИИБ ходимлари томонидан ушбу ўғирликни шу маҳаллада яшовчи Ф.А. содир этганлиги аниқланди. Ундан ашёвий далил тариқасида умумий нархи 3.000.000 сўмлик 1 дона "SAMSUNG" русумли ноутбук ва 1 дона "SAMSUNG" русумли планшет далилий ашё тариқасида олинган.\nЮқоридаги ҳолатлар юзасидан тергов ҳаракатлари ўтказилмоқда.


Рамазон ойи ташрифи ва Пандемия шароитида уни қандай ўтказиш керак!? — Zamaxshariy.uz\nРамазон ойи ташрифи ва Пандемия шароитида уни қандай ўтказиш керак!?\n21 апреля, 2020 admin Мақолалар\nАллоҳ таоло Рамазон рўзасининг ҳукм ва ҳикматларини Қуръони каримда батафсил баён қилиб берган: “Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара сураси, 183-оят).\nМаълумки, рўзадан бошқа ҳамма амалларга риё аралашиши мумкин. Лекин рўзада эса бундай бўлмайди: тонгга яқин ҳеч ким кўрмайдиган вақтда саҳарлик қилади, кундузи эса ҳамма қатори юраверади. Рўза – Аллоҳ билан банда орасида сир бўлган ибодатдир. Ҳеч кимсиз, ёлғиз ўзи қолганида ҳам рўзадор Аллоҳ таоло кўриб турганини ҳис қилиб, бирор нарса емайди. Ана шулар – рўза Аллоҳ учун тутилишининг белгисидир. Шунинг учун ҳам ёлғиз Аллоҳ учун бўлган ибодатнинг мукофотини Аллоҳ таолонинг Ўзи беришга ваъда қилмоқда. Абу Ҳурайра разияллоҳу анҳудан ривоят қилинган ҳадиси қудсийда Расулуллоҳ саллаллоҳу алайҳи васаллам шундай марҳамат қиладилар: “Аллоҳ таоло: “Одам боласининг ҳамма амали – ўзи учун, фақат рўза – Мен учундир ва унинг мукофотини Мен Ўзим берурман”, деди. Рўза – сақловчидир. Қачон қайси бирингиз рўзадор бўлса, фаҳшдан гапирмасин ва бақир-чақир қилмасин. Агар бирортаси у билан сўкишмоқчи бўлса, “Мен рўзадорман” десин. Муҳаммаднинг жони қўлида бўлган Зот ила қасамки, албатта, рўзадорнинг оғзининг ҳиди Аллоҳнинг наздида мушкнинг ҳидидан хушбўйроқдир. Рўзадорга икки марта хурсандчилик бор: бири – ифтор вақтида оғзини очганда ва иккинчиси – қиёмат кунида Роббисига рўбарў бўлганда” (Имом Бухорий ва Имом Муслим ривоят қилган). Саҳл разияллоҳу анҳудан қилинган ривоятда келишича, Расулуллоҳ саллаллоҳу алайҳи васаллам бундай деганлар: “Жаннатнинг бир эшиги бўлиб, уни Раййон деб аталади. Қиёмат куни рўзадорлар ўшандан киришади, улардан бошқа бирор одам кирмайди. Шунда “Рўзадорлар қани?” дейилади. Шунда рўзадорлар кириб боришади. Уларнинг охиргиси кириб бўлиши билан эшик беркитилади. Ундан бошқа ҳеч ким кирмайди” (Имом Бухорий ривояти).\nДунёдаги барча мусулмонлар Рамазон ойини соғиниб, катта тайёргарликлар билан кутиб олишади. Зеро, Расулуллоҳ саллаллоҳу алайҳи ва саллам, у зотнинг саҳобалари, тобеинлар ва солиҳ инсонлар Рамазон ойига катта эътибор беришган, бу ой келганида ниҳоятда хурсанд бўлишган. Улар Рамазон кунлари турли хил фойдасиз гап-сўзлар, беҳуда ўйин-кулги, ғийбат, бўҳтон, ёлғондан сақланишган. Рамазон кечаларини кўпроқ Қуръон тиловати, нафл ибодатлар, Аллоҳнинг зикри, тавба-истиғфор қилишлар билан бедор ўтказишган. Бу ойда ҳар қачонгидан сахийлик ва олийҳимматлилик кўрсатиб, фақир ва мискин одамларга садақа, эҳсон, таом улашишда ўзаро мусобақалашишган. Тадбиркорлар бу ойда молларининг, айниқса, озиқ-овқат маҳсулотларининг нархини ҳар қачонгидан пасайтиришган.\nБизнинг юртимизда ҳам Рамазон ойига ўзгача тайёргарлик кўрилиши одат тусига кирган. “Муборак Рамазон ойини муносиб тарзда ўтказиш” тўғрисида куни кеча Ўзбекистон мусулмонлари идораси раиси, муфтий Усмонхон Алимов томонидан Баёнот берилди . Бугунги кунда дунё бўйлаб жумладан, Ўзбекистонимизда ҳам Каронавирус пандемияси тарқалди. Бу касаллик кенг тарқалишини олдини олиш мақсадида юртимизда карантин эълон қилингани муносабати билан халқимиз Рамазон ойи рўзаси, ифторликлар, таровиҳ намозларини уйларида адо қилишлари кераклиги тушунтирилди. Ифторлик савобидан умидвор бўлган саҳоватпеша инсонларимиз ифторлик маросимлари учун мўлжаллаган маблағларини жойлардаги Хомийлик хайрияларини мувофиқлаштириш марказлари орқали моддий кўмакка мухтож оилаларга етказишлари аъло эканлиги билдирилди. Инша Аллоҳ бу синовлар ҳам ўтиб кетади. Мана шу Рамазон ойида Каронавирус балосини Парвардигор юртимиздан даф қилишини сўраб ихлос билан дуо қилмоғимиз барчамиз учун ҳам қарз ҳам фарз бўлади.\nПарвардигори олам бу йилги Рамазонда кўплаб хайр-баракаларини ёғдирсин! Бу муборак ойнинг шарофатидан Аллоҳ таоло Каронавирус балосини бутун дунёдан даф қилсин, юртимизга тинчлик-хотиржамлик, халқимизга фаровонлик, дастурхонимизга тўкин-сочинлик ато айласин! Бандаларнинг гуноҳларини кечириб, яхшиликда пешқадамлар сафида қилсин!\nPrevious Post:РАМАЗОН ОЙИ МУБОРАК\nNext Post:Аминжон эшон Неъматулло қори онлайн қироати


11:41, 02.07.2020 // 23540\nАҚШ Марказий Осиё республикаларига таъсир ўтказиш борасида Москва билан рақобатлашмоқчи эмас. Бу ҳақда АҚШ давлат котиби Майкл Помпео Марказий Осиёдаги беш мамлакатдан бўлган ҳамкасблари билан ўтказилган музокаралари натижаларини сарҳисоб қилиб изоҳ берди, деб хабар беради «Коммерсантъ».\nОнлайн конференциянинг асосий мавзулари АҚШ қўшинларининг Афғонистондан олиб чиқишга тайёргарлик, минтақадаги иқтисодий ҳамкорлик ва коронавирус пандемиясига қарши кураш бўлган.\nУчрашув натижалари ҳақида батафсил маълумотни 1 июль куни журналистларга давлат котибининг Марказий Осиё ишлари бўйича ёрдамчиси ўринбосари Жонатан Хеник маълум қилган. Унинг сўзларига кўра, Қўшма Штатлар учун Марказий Осиё янада хавфсизроқ ва фаровон минтақа бўлиши манфаатлидир, ундаги давлатлар эса ривожланиш борасида турли хил вариантларни танлашда эркин бўлиши лозим.\nУнинг таъкидлашича, фақатгина ҳозирги инқироз даврида АҚШ минтақада коронавирусга қарши курашиш учун турли хил чораларга 25 миллион доллар ажратган.\nШу билан бирга, дипломатнинг билдиришича, АҚШ Марказий Осиё учун қўшимча маблағ ажратиш мақсадида Жаҳон банки ва Халқаро валюта жамғармаси билан ишлашни давом эттирмоқда.\nХеник «Коммерсантъ»нинг Вашингтон Ўзбекистоннинг Евросиё иқтисодий иттифоқи (ЕОИИ)га аъзо бўлиб киришига қандай муносабатда экани ҳақидаги саволига жавобан АҚШ Марказий Осиё республикаларига таъсир ўтказиш учун Москва билан рақобатлашмаслигини билдирди.\n«Мен ушбу музокаралар ҳақида изоҳ беролмайман, чунки Қўшма Штатлар ЕОИИ аъзоси эмас. Ўзбекистон иштирокида муҳокамалар давом этмоқда. Шуни биламанки, бу масала Ўзбекистон халқини жуда ўйлантирмоқда. Биз Ўзбекистон фуқароларининг дунё бозорлари ва инвестицияларидан фойдаланишга интилишини қўллаб-қувватлаймиз. Умид қиламизки, Ўзбекистон аҳолиси барча мавжуд маҳаллий блок ва савдо алоқаларини ҳамда Жаҳон савдо ташкилотига аъзолик масаласини синчковлик билан ўрганиб чиқади. Қайси бири фойдали эканлигидан келиб чиқиб, танловни амалга оширади», — дейди америкалик дипломат.\nМавзуга доир: Сенаторлар Ўзбекистоннинг ЕОИИга кузатувчи сифатида қўшилишини маъқуллади\nМатбуот анжуманида «Толибон» ҳаракати билан тузилган келишувга биноан АҚШ қўшинларининг Афғонистондан олиб чиқилиши ва Марказий Осиё учун бундай қарорнинг оқибатлари ҳақида ҳам савол берилган. Шунингдек, журналистлар Марказий Осиё республикалари Америка ҳарбий техникасини олиши борасида ҳам қизиққан.\nЖонатан Хеник бу ҳақда гапиришга ҳали эрта, деб жавоб қайтарди. «Ўтмишда ҳарбий техникалар бизнинг Марказий Осиёдаги шерикларимизга таклиф қилинганини биламан, аммо келажакда бу масалалар алоҳида муҳокама қилинади», — дейди дипломат.\nУнинг таъкидлашича, АҚШ Афғонистондаги вазиятни барқарорлаштириш бўйича қўллаб-қувватлов учун шерикларга миннатдорчилик билдирган ҳамда Афғонистондаги иқтисодий ҳамкорлик муваффақият калити бўлишини таъкидлаган.\nАввалроқ АҚШ давлат котиби Майкл Помпео Ўзбекистонда одам савдосига қарши амалга оширилган чораларни ижобий баҳолагани тўғрисида хабар берилганди.\nМавзуга доир: АҚШ давлат котиби Ўзбекистон коронавирусга қарши туришга тайёр эмаслигини айтди\nЭслатиб ўтамиз, АҚШ давлат котиби Майкл Помпео шу йилнинг 2 февралида Ўзбекистонга келганди. У дастлаб Тошкент шаҳар бош имом хатиби Нуриддин Холиқназаров ва бошқа диний фаоллар билан учрашган эди. Кейин эса Ўзбекистон ташқи ишлар вазири Абдулазиз Комилов билан музокара ўтказган. Ушбу музокара чоғида АҚШ Афғонистон билан муносабатларни мустаҳкамлаш учун Ўзбекистонга 1 миллион доллар ажратиши маълум бўлганди.\n22:11 Кеча // 127121\n23:58 Кеча // 119015


July 9, 2018, 4:38 p.m. 3081\n1989 йилнинг 6 сентябрида Англия терма жамоаси сардори ва етакчиси Терри Бутчер Швецияга қарши жаҳон чемпионати саралаш ўйинида шерикларини майдонга бошлаб тушди. Дастлабки дақиқалардаёқ унинг пешонаси ёрилди. Аммо қонга беланган Бутчер майдонни тарк этишни истамади ва бошига бинт боғланган ҳолда ўйинни давом эттирди.\nЎйиннинг асосий қисмини “иккинчи қаватда” ўтказган ҳимоячига бинт дош бера олмади. Бутчернинг ўйин тугагандан кейин, ҳаммаёғи қонга буланган, аммо мамнун ҳолдаги расми бутун инглиз матбуотида тарқаб кетди. Айнан шу расм инглиз халқининг, мамлакат футболининг жанговор характери ва иродаси тимсоли сифатида ҳалигача намойиш этиб қилинади, қандайдир энтикиш билан эсланади.\nКейинги йилларда футбол ҳам, Англия терма жамоаси ҳам анча ўзгарди, табийки. Узоқ вақт Рио Фердинанд – Жон Терри юлдузли жуфтлигида, умуман жуда кўп юқори мақомдаги юлдуз футболчилар тўп сурганига қарамасдан, ҳар хил мураббийлар келиб кетса-да, натижа бўлмади. Россияга эса, бир қатор ёш ва янги футболчилар билан келган Англияга нисбатан қўйингки, фаворит, шунчаки, узоқроққа бориши мумкин бўлган ўртамиёна сифатида ҳам муносабат йўқ эди.\n1/8 финалдан олдин, Англия терма жамоаси рақиби колумбияликлар устози Хосе Пекерман шогирдларини ўйнаш учун эмас, жанг қилиш учун майдонга тушираётганини таъкидлади. Ростан ҳам шундай бўлди, 3 июль куни “Спартак” стадионида кечган ўйин футболдан кўра, жангни эслатарди, турли тўқнашувлар, симулациялар, айёрона зарбалар – ҳаммасидан бўлди. Жанубий Америка футболи учун бу жуда одатий ҳолат, аммо Ҳарри Кейнни ҳақиқий йўлбошчи сифатида кўраётган Англия таркибида колумбияликларга туриб бера оладиган ҳақиқий жангчи қидирилганда, бошқа бир футболчи кўз онгимизда гавдаланади.\nЎйинда совуққонлик билан пеналбьтини ижро этган Ҳарри Кейн ҳам эмас, инглизларнинг доимий пенальтилар сериясидаги омадсизлик анъанасига ниҳоят барҳам берган Жордан Пикфорд ҳам эмас...\nЎша оқшом терма жамоа либосида бошқа қаҳрамон – уч йил олдин Чемпионшипда тўп суриб юрган, Францияда ўтган Европа чемпионатига эса, бир гуруҳ ўртоқлари билан мухлис сифатида ташриф буюрган марказий ҳимоячи порлади.\nБу ўйин шеффилдлик Ҳарри Магуайр фаолиятида чўққи (кейинги ўйинда Магуайр янада юқорига сакради ва Швеция термажамоаси дарвозасига боши билан гол урди) эди. Ҳозир футболчи 25 ёшда, Премьер Лигада эса, 2015 йилнинг ёзида дебют қилганди. Унгача Ҳарри “Шеффилд Юнайтед” ва “Ҳалл Сити” таркибида Биринчи Лига ва Чемпионшипда курашган, 2017 йилда “Ҳалл” АПЛ ни тарк этгач, “Лестер” таркибидан жой олди ва ўтган мавсумнинг энг яхши ҳимоячиларидан бирига айланди. (Эндиликда Жозе Моуриньо уни ўз жамоаси таркибида кўрмоқчи бўлаётгани ҳам кўп таърифлардан юқори баҳо бўлади)\nАслида эса, бир вақтлар бу бола регби эмас, футбол ўйнашига ишониш осон эмасди. 2010 йилларда “Шеффилд”да пайдо бўлган Нил Коллинз хотирлайди:\n“Мен одатга кўра, клуб академиясидаги футболчиларни кўздан кечирдим ва дарҳол эътиборим Ҳаррига тушди. Айниқса, унинг бу гавдаси билан футболчи бўлишига ишониш қийин эди, у шунчаки жуда катта эди. Аммо машғулотлар бошланиб, унинг тўп билан муомала қилишини кўриб, фикрим ўн дақиқада ўзгарди.\nИкки метрга яқин бўйи ва 100 кило атрофидаги вазни билан Ҳарри бошқа инглиз ҳимоячиларида кўп учрайдиган бесунақайликдан йироқ эди. У жуда яхши техника эга ва тўп билан яхши муомала қилади.\n“У ҳақиқатан ҳам яхши ўйнарди” – давом этади Коллинз, - “ у гавдасига нисбатан ақл бовар қилмас даражада тўпни назорат қиларди. 2013/14 мавсумида биз Англия кубоги ярим финалигача бордик, ўшанда тез-тез тўп билан ҳужумга қўшилган Ҳарри урилган голларда ҳаммадан кўп қатнашган эди”\nМагуайр тўпни қабул қилиши билан олдинга қараб тепиб юборишга ошиқмайди ва ўзига масъулиятни олишдан қочмайди. У тўп билан майдон марказига қараб юришни бошлаши ёки бир пас билан шерикларига ҳужумни давом эттиришга яхши имконият ҳосил қилиши мумкин.\nАйнан шу хусусият туфайли майдонга Ҳарри тушмоқда, тажрибали Гари Кейхил ёки жисмоний тарафдан ундан кам бўлгана Фил Жонс эмас. Крис Смоллинг эса, умуман уйда қолди – шунинг ўзи ҳам Англия терма жамоаси устози жамоанинг ўйин услуби ва менталитетини ўзгартирмоқчи бўлаётганини билдиради.\nЭнди Англияда ҳужумни ўз жарима майдонидан ривожлантиришга ҳаракат қилиш урф бўлмоқда ва бу қайсидир маънода Пеп Гвардиоланинг АПЛ футболига таъсири деб баҳоланиляпти. Бундай ўйин учун эса, Ҳарри Магуайр, “Манчестер Сити”га худди шу хусусияти учун таклиф қилинган Жон Стоунз билан биргаликда жуда мос келади.\nАгар рақиб йирик гавдали бўлган Магуайрни секин ҳаракат қилаётгандек кўринишидан фойдаланишни ўйласа, хато қилади – масалан, Колумбиянинг энг тезкор ва дриблингга уста ҳужумчиси Хуан Куардадо у билан рақобатда деярли ҳеч нарса ярата олмади.\nУмуман жаҳон чемпионати олдидан Уокер, Стоунз ва Магуайр учлиги билан ҳимоясини ташкил қилган Саутгейт жамоасидан ярим финал йўлланмасини кутганлар жуда оз эдилар. Лекин Жерард Пике, Серхио Рамос ва Жером Боатенг каби марказий ҳимоя юлдузлари уйда, телевизорда жаҳон чемпионатини томоша қилаётган бир пайтда бизнинг қаҳрамонимиз ҳамон курашнинг авж палласида.\nЮқорида эсган олинган Терри “Қассоб” Бютчернинг Евро-2016 дан кейинги фикрлари (“Ҳеч қандай жанговорлик ва агрессия йўқ. Жамоа психологияси жуда ёмон”) эндиликда эскиргани кўриниб турибди. Энди Англия терма жамоасида бу жиҳатларнинг ҳаммаси бор ва айнан Ҳарри Магуайр ўша хусусиятларни тимсол этаётгандек кўринади. Ахир ишониш мумкин, балки кимдир Тунисга қарши Англия терма жамоаси таркибида Ҳаррини кўриб “ие бу ким бўлди?” деб хаёлдан ўтказгандир ва бир пайтлар юлдузли бўлган инглизларнинг қандай ҳолга келиб қолгани устидан кулиб ҳам олгандир.\nҚизиғи, бир йилгина олдин худди шу саволни “Лестер” мухлислари ҳам берган бўлишлари табиий. Мавсум давомида 80 гол ўтказиб, Чемпионшипга тушиб кетган жамоанинг ҳимоячиси учун 19 миллион евро бериш улар учун ҳам аҳмоқликдек кўринган, ҳозир эса, “Манчестер Юнайтед” бу ҳимоячи учун бир неча баробар кўпроқ бериши кутилмоқда.\n— 888sport (@888sport) 24 июня 2018 г.\nУндан бир йил олдин эса, у терма жамоа учун оддий бир фанат эди ва дўстлари билан Англияни қўллаб қувватлаш учун Францияга келганди. Балки ўшанда уни кўпчилик танимаган, эътиборга ҳам тушмаган, ҳозир эса, Англиянинг ҳимоясининг қўрғони деб аташмоқда.\nЯна бир қизиқ воқеа. Матбуот анжумани якунланиб бораётганда, орқадан кўпчилик учун таниш юзли, ўткир иякли қўл кўтарди ва савол берди:\n- Салом, мен Жейми Варди. Жейми Варди Ньюздан. Айтингчи, бошингизнинг диаметри қанча?\nҲамма кулиб юборди. Бу Англия терма жамоасида жуда ажойиб ва позитив муҳит ҳукмронлик қилаётганидан далолат.\nМагуайр ўзи ҳақидаги хазилларни жуда яхши қабул қилади ва жаҳон чемпионатидаги ҳар бир дақиқадан завқ олмоқда. У ва Варди “Лестер”нинг 1966 йилдаги Гордон Бенксдан кейин, Англия терма жамоаси билан мундиалга ташриф буюрган илк аъзолари бўлдилар. Лекин у жуда камтар ва ўзининг хос бир футболчи экани ҳақидаги гапларга эътибор бермайди.\n“Балки у ва Пикфорд таркибимизда турли финалларда ёки Чемпионлар Лигасидаги катта ўйинларда иштирок этмаган ягона футболчилардир ва бу мусобақа улар учун янада муҳим бўлса ажаб эмас” – дейди Гарет Саутгейт Магуайр ҳақида.\nМагуайрнинг турнирдаги ягона хатоси Колумбияга қарши ўйиннинг сўнгги дақиқаларига Йерри Минага юқори қаватдаги курашни бой берди ва бу терма жамоа учун қимматга тушиши мумкин эди. Албатта, ҳимоячи бу вазиятдан муносиб хулоса чиқарган ва Саутгейт ҳимоячига ишонишда давом этди. Бунга ўзига хос миннатдорчилик ҳам узоқ куттирмади. Швецияга қарши чорак финалда стандарт вазиятда Магуайр энди рақиб жарима майдонида, рақибнинг баланд ҳимоячиларидан устун келди ва ҳисобни очди. Бу гол ҳимояда жуда кучли ҳаракатлари билан таассурот қолдирган шведларга қарши ўйинда муваффақият калити бўлганини таъкидлаш керак.\nБеихтиёр айнан шведларга қарши ўйинда қонга беланган Терри Бутчер хаёлимизга келади. Пикфорд, Триппьер ёки Лингард сингари, Харри Магуайрнинг ўйинлари юксак муваффақиятлар учун ҳар доим ҳам катта номлар шарт эмаслигини исботлаётгандек...\njohndonne.ru дан олинди.\n14 Ноябрь 4265\n12 Ноябрь 12445\n12 Ноябрь 3764\n12 Ноябрь 23139\n14 Ноябрь 22796\n13 Ноябрь 16661


Бағдодда худкуш-террорчи ҳужумидан 38 киши ҳалок бўлди\n23 феврал 2019, Тошкент вақти: 01:31\nИРОҚ - Бағдод шаҳрида портлаш амалга оширилган жой. 2018, 15 январь.\nБағдод шаҳри марказида худкуш-террорчининг ўзини портлатиб юбориши оқибатида 38 киши ҳалок бўлди, 105 киши яраланди. Бу ҳақда Ироқ ички ишлар вазирлиги хабар қилди. Вазирлик матбуот котиби Саад Маанга кўра, портлаш 15 январь тонгида шаҳар марказидаги Саҳат-ал-Тайёран майдонида амалга оширилган.\nСаҳат-ал-Тайёран майдонида одам гавжум бўладиган савдо маркази жойлашган ва бу ерда ҳар кун эрталаб иш изловчи мардикорлар йиғилади. Гувоҳларга кўра, портлаш қурувчи ишчилар тўпланган жойда содир бўлган.\nҲозирча портлаш учун масъулиятни ҳеч бир ташкилот ўз зиммасига олмади. Бироқ бунга ўхшаш ҳужумларнинг аксарияти “Ислом давлати” экстремистик гуруҳи томонидан амалга оширилган. Декабрь ойида Ироқ ҳукумати Бағдод ва Ироқнинг бошқа шаҳарларидан жиҳодчилар қувиб чиқилгани ортидан “Ислом давлати” экстремистик гуруҳига қарши уруш тўхтатилганини эълон қилган эди. Бироқ гуруҳнинг баъзи жангарилари Бағдод шаҳри шимолида мавжудлиги айтилади.


Coca-Cola HBC раҳбари ҳаётдан кўз юмди\n15:45 / 03.10.2017\nCoca-Cola Hellenic Bottling Company (Coca-Cola HBC) компанияси раҳбари Димитрис Лоис 2 октябрь куни ҳаётдан кўз юмди. Бу ҳақида компания матбуот хизматида хабар берилди.\n"Coca-Cola HBC бугун чуқур қайғу билан ўз раҳбари Дмитрис Лоиснинг 2017 йил 2 октябрида ҳаётдан кўз юмганини маълум қилади", - дейилади компания релизида. Компания сентябрь ойида Лоиснинг соғлиғидаги баъзи муаммолар сабаб раҳбарлик лавозимини вақтинчалик тарк этиши ҳақида эълон қилганди.\n"Димитриснинг ўлими ҳақидаги хабардан чуқур қайғудамиз. Уни шахсан таниш ва кўп йиллар давомида бирга ишлаш катта шараф бўлди", - дейди Coca-Cola HBC директорлар кенгаши раиси Анастейссис Дэвид.\nМихалис Имеллос ҳозирча компания раҳбари вазифасини бажаришни давом эттиради, дейилади релизда.\nCoca-Cola Hellenic – The Coca-Cola Company товар белгиси остидаги ичимликларни ишлаб чиқарувчи ва тарқатувчи дунёдаги энг йирик компаниялардан бири. Coca-Cola Hellenic 28 мамлакатда ўз бизнесини юритади. 2017 йилнинг биринчи ярми ҳолатига кўра, компанияда тахминан 29,6 минг киши ишлайди.\nСтанислав Говорухин ҳаётдан кўз юмди\n22:15 / 14.06.2018\n19:17 / 01.06.2018\nОйга парвоз қилган Алан Бин вафот этди\n17:14 / 27.05.2018


Каримов диктатураси ва “Акромийлар”: Ёхуд бир ўқитувчи фалсафасининг оқибатлари (Андижон қатлиомининг 8 йиллигига бағишланади) - Фарғона.Ру ахборот агентлиги\n23:38 msk, 14 Июль 2020\nКаримов диктатураси ва “Акромийлар”: Ёхуд бир ўқитувчи фалсафасининг оқибатлари (Андижон қатлиомининг 8 йиллигига бағишланади)\n15.05.2013 10:47 msk\nСўз бошида икки хусусни таъкидламоқчиман: Биринчидан, “акромийлар” таъбирини ишлатиш менинг ташаббусим эмас, Андижонда ўртага чиққан бу ҳаракатнинг халқ ичида машҳур бўлган исмидир. Иккинчидан, бу мақоланинг мақсади бу ҳаракатнинг мустақил Ўзбекистон ижтимоий сиёсий ҳаётига таъсири, хусусан 2005 йилдаги Андижон қатлиомида тутган ўрни ҳақида баъзи маълумот ва хулосаларимни ўқувчилар билан баҳам кўришдир...\nМаълумки, Ислом Каримов режими ўзбек халқини деярли чорак аср давомида қатағон қилгандан кейин бугунги кунда ўз ниҳоясига яқинлашиб қолди. Бу режимдан кейин ватанимизда қандай ижтимоий сиёсий тузум ўртага чиқиши ҳозирда мавҳум бўлиб қолмоқда.\nШу билан бирга, бу режим ҳукмрон бўлган йилларда ўртага чиққан ижтимоий, сиёсий ва диний гуруҳларнинг режимга ва Каримов режимининг уларга муносабатини билиш тарих учун бўлгани каби келажак учун ҳам муҳимдир.\nД-р Намоз Нормўмин 1957 йилда туғилган. Тошкент Медицина Институтини битиргандан кейин 13 йил жарроҳ бўлиб ишлади. 1990 йилда ЭРК партиясига аъзо бўлди ва партиянинг Сурхондарё вилоятининг раҳбари сифатида сиёсий фаолиятини бошлади. 1993 йилда ЭРК нинг машҳур қурултойида партия раиси Муҳаммад Солиҳ номидан маъруза қилгандан кейин қувғинга учради ва хорижга чиқиб кетди. Аввал Туркияда, кейин Норвегияда сиёсий муҳожир сифатида фаолият олиб борди. 2011 йилда тузилган Ўзбекистон Халқ Ҳаракатининг қурултойида мустақиллар вакили сифатида Муассислар Мажлисига аъзо бўлди.\nНамоз Нормўмин “Соф ва содда Исломга даъват”, “Араб баҳоридан ўзбек баҳорига”, “Ҳақ ва ботил чегарасида”, “Эркинликлар бизга нима беради?” номли китобларнинг муаллифидир.\nМуаллифнинг шахсий блоги: www.namoznormumin.blogspot.com\nБундай гуруҳларнинг Каримов режимига ва режимнинг бундай гуруҳларга муносабатини уч шаклда баҳолаш мумкин:\n- Каримов диктатурасини бевосита қўллаб - қувватлаган, демакки режим ўз мақсадида фойдаланган гуруҳлар ва тоифалар. Булар биринчи навбатда, режимни ташкил қилган “олий раҳбарият”, унинг хавфсизлик органлари, чўнтак партиялари, сарой ижодкорлари ва санъаткорлари, чўнтак инсон ҳуқуқлари ташкилотлари, расмий диний идора ва унинг режим тарафдори имомлари ва бошқалар.\n- Каримов диктатурасини бевосита қўллаб - қувватламаган бўлсада, ўзининг ақидавий ва амалий хатолари билан фуқаролар онгига ва ҳаётига салбий таъсир қилган, бу билан инсонларнинг режимга қарши туришига турли даражада тўсиқлик қилган, яъни истамасада режимга мойиллик кўрсатган тоифалар ва ҳаракатлар.\n- Деярли чорак аср давомида Каримов диктатурасига қарши қаттиқ мухолифлик қилган, бевосита ёки билвосита унга мойиллик кўрсатмаган ва ҳозирда ҳам мухолиф фаолиятни давом эттираётган ҳаракатлар ва тоифалар.\nБундай баҳо беришдаги мезонга келадиган бўлсак, булар инсоният ва халқимиз тарихида ҳам, бугунги ҳаётида ҳам ўзгаришга учрамай келаётган қадриятлардир. Бу қадриятлар қуйидагилардан иборат:\n- Ўзбек халқининг миллий қадриятлари. Ўзбек тили, халқимизнинг тарихи, адабиёти, ижобий анъана ва урф –одатларидир.\n-Умуминсоният тараққиётининг ижобий жиҳатлари: инсон ҳуқуқларига амал қилиш, сўз ва матбуот эркинлиги, жамоат ташкилотларига (ижтимоий, сиёсий ва ҳoкaзо) аъзо бўлиш ва улар фаолиятитинг таъминланиши, давлат бошқарувини эркин сайловлар йўли билан шакллантириш, фуқароларнинг иқтисодий эркинликлари, тинч намойишлар ўтказиш ва ҳoкaзо. Ушбу қадриятларда ижобий жиҳатлар бўлгани каби салбий жиҳатлар ҳам мавжуд. Демак, улардаги ижобий жиҳатларга эргашиш мақсадга мувофиқдир.\n-Эътиқодий қадриятлар, яъни халқимизнинг диний қадриятлари. Ўзбекистон халқининг аксарияти асосан мусулмонлардан иборат бўлгани, Ислом динининг шахс ва ижтимоий ҳаётга таъсири ниҳоятда катта эканлигини эътиборга олиб, шунингдек “акромийлик” тамалида исломий тушунчага ўрин берилган, деган иддоаларни ҳам ҳисобга олиб Исломий қадриятларни ҳам моддалар ҳолида келтиришни лозим топдим:\nИсломий қадриятлар асосан шулардан таркиб топади:\n-Тавҳид ақидаси, яъни Аллоҳга ширк қўшмасдан имон келтириш. Тавҳид ақидаси Ислом динининг асосини ташкил этиш билан бирга мусулмонлар имоннинг бошқа асосларига (Аллоҳнинг Фаришталарига, Китобларига, Пайғамбарларига, Охират кунига, Илоҳий Қадарга) ҳам эътиқод қилишга таклиф этади.\n-Ислом дини келтирган махсус ибодатларни (бундай дейишимизга сабаб мусулмон кишининг Аллоҳ ризоси учун қилган бутун амаллари ибодат ўрнида кўрилади) адо этиш: Намоз ўқиш, Закот бериш, Рамазон рўзасини тутиш, Ҳажга бориш каби.\n-Исломий муомалатлар: яъни динимиз ҳукмларининг ижтимоий ҳаётдаги ўрни: жамиятда адолатнинг ўрнатилиши, ҳуқуқий мезонлар, иқтисодий қоидалар, оила (эр- хотин) муносабатлари, ҳалол ва ҳаром масаласи ва ҳoкaзо.\n- Исломий ахлоқ қоидалари: тўғрилик, яхши ниятли бўлиш, сабрли бўлиш, ўзаро ҳурмат ва ҳoкaзо.\nАкромжон Йўлдошевинг фалсафий тушунчалари ва у асос солган ташкилот ҳақида\nИнтернетдаги маъломотларга қараганда (himoyachi.at.ua) Акромжон Йўлдошев 1963 йилда туғилган. Олий маълумотли, математика ўқитувчиси, 1992-93 йиллари "Ҳизб-ут-Таҳрир" ҳаракатидан ўзининг бир неча тарафдорлари билан ажралиб чиққан ва янги жамоатга асос солган. У ўзининг фалсафий тушунчаларини “Имонга йўл” номли рисоласи билан жамоатчиликка танитган. Мен ўзим бу рисолани ўқигандан кейинги хулосамга кўра ва Ислом илми билан шуғулланадиган олимларимиз, хусусан Обид Қори Назар ўғилларининг фикрича (мен у киши билан соғ саломат бўлган вақтда бу мавзуда гаплашганман) “Имонга йўл” рисоласи унда Қуръон оятлари ва ҳадислар пала-партиш келтирилганлигига қарамай, Исломий асар ҳисобланмайди. Ушбу рисола бир ўзбек зиёлисининг Ислом дини таълимотидан ўзича фойдаланиб, ўртага қўйган фалсафий тушунчаларидир иборатдир.\n“Имонга йўл” рисоласини қуйидагича қисқача хулосалаш мумкин\n- Инсоннинг моддий, маънавий, руҳий муносабатларга эҳтиёжи бор.\n- Инсоннинг бу эҳтиёжларини қондиришда Ислом йўли муҳим аҳамиятга эга.\n- Инсон ўзини ва ақлини яхши таниши керак.\n- Инсон ишларини босқичма босқич қилиши керак, мантиқий хулосаларга эргашиб, келажакдаги амалга ошиши мумкин бўлган ишларга бугун қўл урмаслик керак (Яъни, рисола муаллифи аввал аъзо бўлган “"Ҳизб - ут - Таҳрир"нинг халифалик қуриш йўлидаги курашига эргашмаслик керак).\nАгар эътибор этиладиган бўлса, “Имонга йўл” рисоласида Ислом дини қадриятлари қисман ҳам, батафсил ҳам тушунтирилмаган. Яъни, унда динимизнинг ақидаси, ибодатлари, муомалотлари ва ахлоқий асосларига эътибор қаратилмаган. Бунинг ўрнига инсон қандай эҳтиёжларга эга ва улар қандай қондирилиши керак, деган масала ҳақида муаллифнинг ўз фалсафий тушунчаларига ўрин берилган. Шунингдек, ушбу рисолада миллий қадриятларимиз, мавжуд режимга ғоявий ва сиёсий муносабат, инсон ҳақ ва ҳуқуқларининг аҳамияти таърифланмаган.\nЮқорида номи келтирилган интернет саҳифасида ушбу ҳаракат ҳақида қуйидагиларни ўқиймиз:\n"Акромийлар" жамоасини сектантлар ҳаракатига хос томонларидан бири, улар "Бизлар бутун инсониятни дунё ва охират азобларидан қутқариш учун Аллоҳ томонидан танланган бир гуруҳмиз", деб даъво қиладилар.\n"Биродарлар" жамоати ички тартиблари ҳарбийларнинг тартиб қоидаларига ўхшашлиги ҳам сектантлик ҳаракатларида табиий бир ҳолдир. Ички тартиб шундай тузилганки, ҳар бир жамоа аъзоси устидан назорат ўрнатилган. Ҳар бир ишчининг ўз масъули бор. Масъуллар устидан ўз навбатида яна масъул бор... Ҳар бир ишда, ҳатто ўта шахсий масалалар бўйича ҳам ўз масъуллари билан маслаҳатлашиш лозим бўлади. Ишчи ўзининг бошқа жамоа аъзолари билан бўлаётган муносабатлари хақида, унинг ҳар кунги ҳаётида учраётган воқеликлар ҳақида доимо ўз масъулларига ҳеч сир сақламай етказиб туриши керак. Бу жамоа ички интизомини оширади ва ишчилар бошқарувини янада кучайтиради. Жамоат ичидан бирор сир хабарларни ташқарига чиқишидан сақлайди ва ўз навбатида ҳар бир шахсни жамоатга ўз бошлиқларига қарамлигини янада оширади”.\nАндижонда улар "Биродарлар" номи билан танилган, чунки бир бирларини "биродар" деб чақирадилар. Кейинроқ бу ҳаракатга Акромжон асос солгани учунми, халқ уларни "Акромийлар" деб ҳам атайдиган бўлиб қолган эди» .\n"Лекин биз "Биродарлар"ни тўғри тушинишимиз керак, негаки улар ҳеч қачон "Акрамийлар" деган жамоага аъзо бўлмаганлар. Чунки бундай расмий номдаги ташкилот аслида ҳам йўқ...\nЛекин уларнинг бошқа расмий уюшмалари бор эди. Масалан, 2000 йилда ташкил қилинган Андижондаги “Қурилиш СавдоТаъминот” корхонаси. Корхона муассисларининг рўйхати қуйида келтирилган:\n1. Орифхўжаев Дилшод Тожихўжаевич, (1963 йили туғилган);\n2. Усманов Искандарбек Мамадалиевич, (1966);\n3. Маҳмудов Оббосхон Зикиряхонович, (1973);\n4. Нуриддинов Исомиддин Бадриддинович, (1966);\n5. Холмирзаев Бахтиёр, (1957);\n6. Нуриддинов Бурҳониддин Бадриддинович, (1974);\n7. Алимов Умарали Шарифжонович, (1965);\n8. Қаюмов Тойиржон, (1952).\nКейинчалик бу корхона ўз атрофида бешта янги: “Бетон таъминот”, “Транс таъминот”, “Капитал қурилиш”, “Турон Мебель” ва Тошкентда “Турон Продакшн” фирмаларни бирлаштирди.\nБундан ташқари қишлоқ хўжалиги ва чорвачиликка ихтисослашган фермер хўжалиги ташкил қилинган эди. Бу хўжаликга Маҳмудов Оббосхон раислик қилган.\n"Ёдгорага кўра, унинг турмуш ўртоғи Акромжон Йўлдошев илк бора 1998 йил 3 мартида гиёҳванд моддаларни сақлашда айбланиб, икки ярим йилга қамалган, бироқ ўша йилнинг ўзида амнистия бўйича озод этилган. Озодликка чиққан Йўлдошев ўз китобини чоп этиш учун адлия бошқармасига мурожаат қилган. Бироқ 1999 йил 17 февралида яна ҳибсга олиниб, 17 йилга қамалади”.\nАндижон қатлиомининг сирлари\nСобиқ СССР ҳудудида 2005 йилга келиб турли рангдаги инқилоблар содир бўла бошлади. Аввалига бундай инқилоблар Украина ва Грузияда амалга оширилди, 2005 йилнинг апрелида эса қўшни Қирғизистонда ҳам Асқар Акаев президентликдан истеъфо берди. Бу инқилоблар тўлқини Ўзбекистоннинг чегарасига келиб тўхтади...\nМана шундай ҳаракатли ойларда Андижондан даҳшатли бир хабар келди. 2005 йил 13 май куни шаҳарнинг Бобур майдонида тўпланган халқни ҳукумат кучлари танклар, бронотранспёртерлар ва автоматлар билан ўққа тутдилар. Натижада юзлаб ва ҳатто мингларча кишилар ҳалок бўлди ва яна мингларча ўзбек фуқаролари қўшни Қирғизистонга қочиб ўтдилар. Мазкур қатлиомнинг шоҳидлари Каримов ҳарбийларининг шаҳар халқига нисбатан шафқатсиз муносабатда бўлганини, ёшу-қари, эркагу-аёл демай барчани ўққа тутганини айтган эдилар. Бугун орадан 8 йил ўтиб, бу қатлиомнинг тафсилотлари ҳозиргача номаълум бўлиб қолаяпти.\n1999 йилда Тошкентдаги “террор” ҳужумининг бевосита иштирокчиси бўлган Каримов ҳукумати Андижон қатлиомини ҳам ўзи режалаштирганми?\nБу ишда ҳукумат ўша пайтда ва ҳозирги кунда қамоқда бўлган “Акромийлар” ташкилотининг раиси Акромжон Йўлдошевдан қай тарзда фойдаланган бўлиши мумкин? Яъни, Ислом Каримов уни ва у билан бирга бўлган сафдошларини қийноққа солиш йўли билан халқни майдонга чиқишга “ташвиқ” қилганми ёки уларни халқни майдонга чиқишга даъват қилишга мажбурлаганми?\nБундай саволларнинг ноўрин эмаслигини Ўзбекистондаги мавжуд режимнинг табиатини билганлар албатта тўғри тушунадилар. Чунки Каримов режимининг халққа, айниқса сиёсий ва диний мухолифатга қарши турли ҳийла, фитна усулларини қўллашини, мухолифат аъзоларнинг уйларига, машиналарига қурол, наркотик моддалар ташлаб қўйишини, қамоққа олинганларни даҳшатли қийноқларга солишини Ўзбекистон аҳолиси ва халқаро жамоатчилик яхши билади.\nАндижон фожеасидан кейин Қирғизистонга қочиб ўтганларнинг бир қисмига БМТ қочоқларни ҳимоя қилиш дастури асосида хорижий мамлакатларда сиёсий бошпана берилди. Аммо кўп вақт ўтмай “акромийларнинг” раҳнамоси чет элларга чиқиб кетган сафдошларини Ўзбекистонга қайтишга даъват қилди. У буни ихтиёрий қилдими ёки режим қамоқхонасининг миршаблари бу ишда унга ёрдам бердиларми?\n2009 йилда ўзбек мухолифати сафидаги ЭРК партияси ва Андижон адолат ва тикланиш ҳаракати 13 май иттифоқни туздилар. Кейинчалик бу иттифоққа “Таянч” ташкилоти ҳам аъзо бўлди. Шу тарзда 2011 йилнинг май ойига келиб, Ўзбекистон Халқ Ҳаракатига асос солинди...\nМен ЎХҲ нинг биринчи қурултойидан кейин ҳаракатга аъзо бўлган бу икки ташкилотнинг расмий ва норасмий равишда исломий, дея баҳоланишини, бундай баҳо бериш ЎХҲ ҳаракатига ҳам баҳо беришда ўз таъсирини кўрсатиб-кўрсатмаслиги ҳақида ҳаракатимиз раҳбари Муҳаммад Солиҳ билан гаплашгандим. У ЎХҲ таркибига кирган бу ҳаракатлар ҳақиқий маънода бўлмаса ҳам исломий, дея баҳоланиши мумкин. Бизнинг мақсадимиз халқимизнинг барча тоифаларини, шу жумладан мусулмон жамоатларини ҳам тинч фуқаровий сиёсий курашга жалб қилишдан иборатдир, деб жавоб берганди.\nАндижон Адолат ва Тикланиш ҳаракати 2011 йилнинг охириларида ЎХҲ сафларини тарк этди. Ҳаракатнинг раҳбарлари бунга сабаб қилиб расмиятда ўзларининг ЎХҲда муносиб фаолият кўрсата олмаганларини айтсаларда, биз билан юзма-юз учрашувларда ЎХҲдан Каримов режимининг тазйиқлари остида чиқишга мажбур бўлганларини эътироф қилгандилар. Режимнинг тазйиқ ричаги эса ҳеч шубҳасиз қамоқда сақланаётган Акромжон Йўлдошев ва унинг сафдошлари бўлиб қолаяпти...\nЎзбекистон коммунистик тузумдан мустақил бўлгандан кейин жамиятда мафкуравий бўшлиқ майдонга келди. Каримов ҳукумати давлат ва жамият бошқарувининг янги мафкурасини ўртага ташлай олмади. Натижада жамиятда инсонлар ўз тушунчаларига кўра турли мафкуравий йўлларга бош ура бошладилар.\n“Акромийлар”, дея танилган ҳаракат мана шундай тарзда, бир ўқитувчининг ўз тушунчалари асосида ўртага чиққан иқтисодий -ижтимоий ташкилот сифатида кўрилиши керак. Бу ҳаракатнинг ғоявий асосларини ва амалий ҳаракатларини ҳақиқий маънода халқимизнинг миллий, эътиқодий ва умуминсоният тараққиётининг ижобий хусусиятларига мос, деб бўлмайди.\nҒоявий ва ташкилий асослари заиф бўлган, шунинг учун ҳам бир секта ҳолида ўртага чиққан бундай ҳаракатларнинг фаолиятини таъқиқлаш ёки ўз назорати остига олиш диктатура режими учун қийинчилик туғдирмайди. Шунингдек, золим режим бундай номукаммал ташкилотлардан ўзининг турли фитна ва қонли мажораларида ҳам бевосита ёки билвосита фойдаланиши мумкинлигига 2005 йилда содир этилган Андижон қирғини далил бўла олади.\nЎзбекистонликлар учун ҳозирги вазиятда умуминсоният тараққиётининг ижобий жиҳатлари, халқимизнинг миллий ва эътиқодий қадриятларининг мутаносиблигига ишонадиган, бундай эътиқодини ҳаётга жорий қилишнинг амалий дастурига ва ташкилий кучига эга бўлган ижтимоий-сиёсий ташкилот атрофида бирлашиш ўта муҳимдир. Ўзбекистон Халқ Ҳаракати мана шундай қадриятларга эргашган ва улар асосида мамлакатимизда Эркинлик ва Адолат жамиятини қуришга бел боғлаган сиёсий ташкилотдир.\nЎХҲ Муассислар Мажлиси аъзоси ва Мувофиқлаштирувчиси\n13 май 2013 йил.


Бонуччи: Бизнинг ҳимоямиз “Барселона” никидан кучлироқ\n10 апрель, 2017, 16:50\nХабарингиз бор эртага Чемпионлар лигаси чорак финал учрашувларига старт берилади. Шу куни “Ювентус” “Барселона”га қарши майдонга тушади. Ўйиндан олдин туринликлар ҳимоячиси Леонардо Бонуччи ўз фикрлари билан ўртоқлашди.\n“Бизни ҳимоямиз каталонияликларникидан кучли. Кучли ҳимоя эса бизга устунлик беради. Мен “Барселона”ни ўрганиб чиқдим ва улар қандай ўйнашини биламан.\nАйни дамда “кўк-анор ранглилар” 2015 йилгидагидек кучли эмас деб ҳисоблайман. Менинг фикримча Чемпионлар лигасининг бу мавсумида ғолиблик учун “Бавария” асосий номзод ҳисобланади”, - дейди Бонуччи El Pais нашрига берган интервьюсида.\nЭслатиб ўтамиз, “Ювентус” – “Барселона” жамоалари ўртасидаги баҳс эртага Тошкент вақти билан соат 23:45да старт олади.\nИгуаин: “Ювентус” ва “Барселона”ни бир-бирларини ҳурмат қилади\nИталия Кубоги. “Ювентус” “Наполи”га мағлуб бўлди, бироқ финалга чиқди


23 сентябрь куни Ўзбекистонда содир бўлган энг муҳим хабарлар дайжести – Газета.uz\n23 сентябрь куни Ўзбекистонда содир бўлган энг муҳим хабарлар дайжести\n«Ижтимоий фикр» жамоатчилик фикрини ўрганиш марказининг президент сайловлари бўйича сўрови, «Олмазор» — «Сергели» метро йўналишида поездлар қатнови вақтинча тўхтатилиши, академик лицейлар учун мандат эълон қилиниши — «Газета.uz»нинг 23 сентябрдаги энг муҳим хабарлари дайжестида.\n23 сентябрь 2021, 21:30 Сиёсат Жамият\n«Давлат қарзини ЯИМга нисбатан 45−50% чегарасида ушлаб туришни режалаштиряпмиз» — Аҳадбек Ҳайдаров\nМолия вазири ўринбосари Аҳадбек Ҳайдаровнинг маълум қилишича, 2020 йилда коронавирус инқирози сабабли давлат харажатлари кескин ўсган. Эндиликда уни пандемиягача бўлган даврдаги даражага — ЯИМга нисбатан 27% га тушириш режалаштирилмоқда. Бундан ташқари, ҳукумат келгуси йилларда давлат қарзи даражасини 50%, бюджет тақчиллигини 2% чегарада ушлаб туришни режалаштирмоқда.\nХалқ демократик партияси депутати Раъно Турдибоева ЎзЛиДеПдан президентликка номзод Шавкат Мирзиёевнинг ишончли вакили бўлди. ХДП ахборот хизматининг «Газета.uz»га маълум қилишича, Раъно Турдибоева 3 ой аввал партия аъзолигидан чиққан.\n5 октябрдан Москвадан Ўзбекистон шаҳарларига авиарейслар сони оширилади\n5 октябрдан бошлаб Москвадан Ўзбекистон шаҳарларига доимий авиақатновлар оширилади. Бунда Москва — Тошкент йўналиши бўйича ҳафтасига 4 тагача рейс, Москва — Самарқанд, Бухоро бўйича ҳафтасига 2 та рейс йўлга қўйилади.\n«Қинғирликнинг ҳиди келяпти» — Экопартия раҳбари дарахтларнинг яширинча кесилиши ҳақида\nЭкопартия раҳбари ва президентликка номзод Нарзулло Обломуродов турли хил баҳоналар билан ва аҳолини огоҳлантирмасдан дарахтларнинг кесилаётганлигини танқид қилди. У дарахтлар кесилиши ё бошқа жойга кўчирилиши билан боғлиқ ҳолатларда жамоатчилик муҳокамасини ўтказиш амалиётини йўлга қўйишга чақирди. 17 сентябрь куни Сирдарёда «саломатлик йўлакчалари»ни қуриш учун 13 та дарахт қўпорилган эди.\nСув таъминоти ва канализация тизимларига ноқонуний уланишлар давлат бюджетига 8,4 млрд сўм зарар етказган\nЯнварь-август ойларида ичимлик суви таъминоти тармоқлари ва канализация тизимларига 2798 та ноқонуний уланиш ҳолатлари аниқланган. Мазкур қонунбузарликлар оқибатида давлат бюджетига жами 8,4 млрд сўмлик зарар етказилган. Тошкент шаҳрида сув таъминоти тармоқларига ноқонуний уланиш ҳамда қарздорлик туфайли тармоқдан узилиш ҳолатларининг 90 фоизи юридик шахслар ҳиссасига тўғри келади.\nАкадемик лицейлар учун мандат эълон қилинди\nОлий таълим вазирлиги республика ОТМлари тасарруфидаги академик лицейларга кириш имтиҳонларининг якуний натижаларини эълон қилди.\nТошкент шаҳрида метрода 13 ёшли қизга беҳаё ҳаракатлари учун қидирувда бўлган эркак қўлга олинди. Фуқаро илгари бир неча жиноятларни содир этганлиги учун судланган.\n«Менинг юртим» телеканали кино ишлаб чиқарувчилар ассоциацияси аъзоларига тегишли бўлган кинофильмларни рухсатсиз ва шартнома тузмасдан эфирга узатгани учун маъмурий жавобгарликка тортилди.\n«Инсон ўзгарса, жамият ўзгаради» — «Миллий тикланиш» номзоди Алишер Қодировнинг сайловолди дастури\n«Миллий тикланиш» демократик партияси номзоди Алишер Қодиров ўз сайловолди дастурини эълон қилди. Президентликка номзод боғчаларнинг давлат томонидан молиялаштирилиши, олий таълим давлат тасарруфидан чиқарилиши, монополияларни тугатиш, ислом молиялаштириш тизимини жорий қилиш ва Алимент фондини ташкил қилиш сингари таклифларни илгари сурди. Номзоднинг тўлиқ дастури.


Кондиционер остида доимий ўтириш касаллик келтириб чиқарадими? - zarnews.uz\nКондиционерлар ҳавонинг кириши ва чиқишини таъминлайдиган вентиляцияси бор хона ва биноларга ўрнатиш учун мўлжалланган. Бундай шароитда уларнинг инсон саломатлигига салбий таъсири кам бўлади.\nБино ёки хонада вентиляция мавжуд бўлмаса, кондиционер хона ҳавосини бир неча маротаба қайта-қайта совутади ва қуритади. Ҳаво кислород билан тўйинмайди. Бу эса саломатликка салбий таъсир кўрсатади.\nКондиционерли хонада мунтазам ўтириб ишлайдиган ходимлар уст кийимларига ҳам эътибор беришлари керак. Уларнинг кийимлари табиий матодан, ўзига намликни енгил сингдира оладиган бўлгани маъқул.\nКўпчилик кондиционерларда ҳавони тозалаб берувчи биофильтрлар ўрнатилган. Уларни ҳар 3 ойда янгиланиб туриш керак.\nУнутманг, кондиционерда нафас тизими инфекцияларини кўзғатувчи микроорганизмлар тўпланиб қолиши мумкин. Ҳаво намланиши ва намлик даражасининг пасайишига вазифасини бажарувчи ҳавони намлантирадиган ускуна қўйиш лозим.\nОддий маиший кондиционерни вақти-вақти билан (айниқса, қиш мавсумида узоқ ишлатилмай ётганидан кейин) тозалаш керак. Унда тўпланган чанглар тозалагич (фильтр)ларга ўтириб қолади ва шу ҳолда ишлатиладиган бўлса, хонага чангли ҳаво тарқатади. Бу эса ҳар хил касалликлар келтириб чиқарадиган бактериялар кўпайиши учун шароит яратади.\nКондиционерда хавфли бактериялар, вируслар, чанг каналари ва аллергенлар мавжуд. Аллергия, нафас сиқиш касали борлар чангли ҳаводан нафас олса, аҳволи ёмонлашиб қолиши мумкин.\nОғир пневмония касаллигининг келтириб чиқарадиган микроблар ҳам турли совутиш воситаларини "яхши кўради". Шундай экан, кондиционер зарарсиз ишлаши учун унинг тозалигига ҳам эътибор беринг. Ҳар уч ҳафтада чангютгич ёрдамида кондиционерни тозаланг ёки сувда ювиб туринг. Шу каби тавсияларга амал қилгандагина у сизнинг саломатлигингизга зиён етказмайди.\nБу ҳақда тиббиёт фанлари номзоди Эъзозбек Ризаев маълумот берди.


Copy of Чем дышит Худжанд? (узб версия)\nХўжанд хушманзара Сирдарё бўйида, денгиз сатҳидан уч юз метр баландликда улуғворлик билан қад ростлаб турибди. Бугунги кунда Хўжанд – бу Шимолий Тожикистоннинг энг йирик индустриал ва маданий маркази ва республикадаги аҳамиятига кўра иккинчи ўринда турувчи шаҳридир. Дарҳақиқат, Хўжанднинг географик жойлашуви ва иқлим шароити сербаракадир.\nШу билан бирга, охирги йилларда Хўжанд шаҳрида атмосферанинг ифлосланиши муаммоси долзарблик касб этиб бормоқда. Ҳавога унга хос бўлмаган моддаларнинг ташланиши хавфи инсонлар нафас олаётган ҳавонинг ифлосланишига олиб борибгина қолмай, пировардида, минтақа иқлимининг ўзгаришига ҳам таъсир қилади. Биз муаммо сабаблари, оқибатлари ва ҳал этиш йўлларини аниқладик.\nХЎЖАНД НИМАДАН НАФАС ОЛАДИ...\nШаҳар атмосфера ҳавосида зарарли моддалар фондаги концентрацияси, ташламаларни меъёрлаштириш ва чегаравий рухсат берилган концентрацияси (ЧРК)ни белгилаш учун, қуйидаги даражада бўлиши керак:\nСўғд вилояти Атроф-муҳитни муҳофаза қилиш бошқармаси маълумотларига кўра, Хўжанд шаҳри бўйича атроф-муҳитга чиқариб ташланаётган зарарли ташламалар умумий миқдори, 2012 йилдан 2015 йилга қадар, қуйидашичани ташкил этди:\nШаҳар ҳавосининг ифлосланишига ҳам шаҳаричи, ҳам транзит автотранспорти энг катта ҳисса қўшмоқда. У Хўжанд шаҳри атмосферасига ташланаётган барча заҳарли ташламаларнинг 70%ини ишлаб чиқаради.\nХўжанд шаҳри ҳудудида атмосфера ҳавосини ифлослантиришнинг асосий манбалари қуйидагилар:\nВа унинг сони йилдан-йилга ўсиб бормоқда.\nБензинда ишлайдиган ИЁД (ички ёнув двигатели)га эга машиналар ҳавонинг ифлосланувига айниқса катта ҳисса қўшмоқдалар. Бензин ёниши давомида 200 дан зид зарарли ингредиентлар ажралади, уларнинг энг хавфлилари: альдегидлар, водород сульфид, қўрғошин, заҳарли канцерогент моддалар\nХўжанд бунчалик кўп автотранспортга мослашмаган. Шаҳарда светофорлар оралиғидаги тўхташсиз юриш узунлиги ўртача 500 метрни ташкил қилади, натижада, шаҳар марказида ўртача ҳаракат тезлиги, марказий автойўллардаги тирбандликлар туфайли, 12–20 км/соатгача тушиб кетади, бу ёқилғи сарфини 3–4 мартага оширади. Тегишлича, ташламалар ҳам ортади.\nАсосан ишлатилган атвомобиллар олди-сотдиси амалга ошириладиган Хўжанд шаҳри автобозори.\nХўжанд шаҳри автопаркининг "ёши" вазиятни мураккаблаштиради. Кўплаб автомобиллар тинимсиз равишда 25 йилдан зиёд фойдаланишда бўлган. Боз устига, Европа ва Кореяда ишлаб чиқарилган ишлатилган автомобиллар олиб кирилишида деярли барча автолардан фильтр-катализаторнинг зарарли ташламаларни бартараф этишга мўлжалланган АФМ (асосий фаол материал)ини кесиб ташлайдилар.\nЁқилғи ёнишида атомсферага зарарли заҳарли ташламаларни камайтириш учун, автомобиль транспорти ишланган газ чиқариш тизимида авто-катализатор кўзда тутилган. Бу нима? Кимёвий атамалар билан гапирганда, катализатор кимёвий реакциялар жараёнини жадаллаштирувчи, лекин бунда ўзи реакцияга киришмайдиган модда саналади. Асосий катализаторлар металлардир: никель, родий, мис, хром, палладий ва олтин. Автомобиль каталитик қурилмаси ишлашининг асосий тамойили катализацияловчи материалларнинг кимёвий реакцияларга қобиллиги саналади. Двигатель цилиндрларида ёқилғи ёниши жараёнида ишлатилган газларда зарарли ва заҳарли моддалар юзага келади. Бунда улар инсон организмига ва умуман табиатга салбий таъсир кўрсатадилар.\nКатализаторнинг асосий фаол материалининг ечиб олинишига сабаб – унда рангли ва қимматбаҳо металлар борлигидир. Олибсотарлар учун автомобилнинг ушбу муҳим қисмини алоҳида сотиб, транспортировка учун харажатларни қоплаш манфаатлироқ бўлади. Келажакда бу машина қандай юриши эса, ҳеч кимни қизиқтирмайди. АФМ катализаторнинг ечиб олиниши пировардида ёқилғи сарфининг ортишига ва, тегишлича, унинг тўлиқ ёнмаслигига олиб келади. Бу эса, атмосферага ташламалар муаммосини туғдиради...\nКатализатор аслида керакми? 30 йиллик тажрибага эга автоҳаваскорнинг фикри:\nКатализаторнинг автомобиль синтезатори двигатель ишига кўплаб ижобий таъсирга эга: йилнинг совуқ пайтларида двигатель ишга тушиши ва қизишини осонлаштиради. Ёқилғи форсункалари кирланиши эҳтимолини камайтиради. Цилиндрларда алангаланиш жараёни яхшиланади ва ёқилғи тежалишига хизмат қилади. Тутун ва зарарли моддаларни ташлаш камаяди. Умуман, двигатель меҳнат ресурси ортади. Автомобилда бундай қурилманинг мавжудлиги автомобилдан кейинги фойдаланишда харажатларни сезиларли даражада тежашга ёрдам беради.\nИшлатилган автомобиль харид қилишда эътиборли бўлинг. Диққат қилинг: катализатор блоки кесилиб, қайта чоклаб кавшарланмаганми? Агар шундай бўлса, автомобиь нархини тортинмай тушираверинг! "Авто дилер"га атмосферага зарарли моддалар чиқарилишига боғлиқ муаммоларни ва, эҳтимол, унинг ҳам болалари ифлосланган атмосферадан нафас олишини айтиб изоҳланг! Зора улардан бирортаси буни тушуниб етса.\nТежалган пулга эса, янги, тўлиқ комплектдаги КАТАЛИЗАТОР харид қилинг ва сотиб олганингиз атвомобилга ўрнатинг. КАТАЛИЗАТОРнинг ўртача нархи 55 АҚШ доллари. Лекин якуний нарх сифати ва буюм ишлаб чиқарувчисининг брендига боғлиқ бўлади.\nАтроф-муҳитнинг автотранспорт билан ифлосланувининг олдини олиш мақсадида, Сўғд вилояти Атроф-муҳитни муҳофаза қилиш бошқармаси ва экологик милиция томонидан транспорт воситаларидан фойдаланиш ва уларнинг техник ҳолати бузилишини аниқлаш бўйича мунтазам рейдлар ўтказиб турилади.\nАтмосфера ҳавосини ифлослантиришда иккинчи ўринда турадиган манба саноат объектларидир.\nДавлат статистик ҳисобот маълумотларига кўра, саноат заводлари томонидан атмосферага зарарли моддаларнинг умумий ташламаси 2016 йилда 524,2 тоннани ташкил қилган, шу жумладан:\nҚаттиқ моддалар;124,1 Газсимон ва суюқ;400,1 улардан: Олтингугурт ангидрид;108,3 Углерод оксиди;250,5 Азот оксиди (NО2ни ҳисобга олган ҳолда);27,5 Углеводородлар;8,8 Учувчан органик бирикмалар;0,50 Бошқа газлар ва суюқликлар;3,57\nХўжанд шаҳрида зарарли саноат ташламалар қисқариши тенденцияси кузатилмоқда. Бу, биринчи навбатда, кўплаб корхоналарнинг шаҳар аҳоли яшаш ҳудудларидан ташқарига олиб чиқиш билан боғлиқ.\nШунингдек, технологик жараённи оптималлаштириш, чиқиндисиз ишлаб чиқаришнинг инновациявий услубларини жорий этиш бўйича ҳам ишлар олиб борилмоқда.\nБугунги кунда шаҳар ҳудудида Шимоли-шарқий, Шимоли-ғарбий, "Пахтакор-1", "Пахтакор-2" ва Жануби-ғарбий саноат зоналари фаолият юритмоқда.\nШаҳар атмосферасини ифлослантирувчи учинчи (ҳажми бўйича) манба аҳоли томонидан қишки мавсумда турар жойни иситиш ва овқат тайёрлаш учун қаттиқ, суюқ ва газсимон ёқилғини ёқиш саналади.\nТожик таомлари кенг ассортиментга эга бўлиб, қадим тарихга эга. Палов, самбуса, манти, лағмон, дамлама ва бошқа кўплаб таомлар... ва албатта, кабоб! Аммо улар фақат тошкўмир ишлатган ҳолда тайёрланади. Бу эса, ёндош ҳудудларни тўлиқ ёнмаган маҳсулотлар (углерод оксиди, чанг, қурум ва б.) билан ифлослантириш демакдир.Хўжанд шаҳри кўчаларида, айниқса Панчшанбе бозори ҳудудида ихтисослаштирилган жамоат овқатланиш масканлари – "кабобхоналар" жуда кўп.\nТошкўмир – анчайин турли кўринишдаги биологик тузилма бўлиб, юқори ҳарорат таъсири остида парчаланиши ва турли моддалар, кўп ҳолларда атроф-муҳит учун заҳарли моддалар ҳам ташкил қилиши мумкин. Уни ёқишда иссиқ ҳавонинг кучли оқими юзага келади, у чанг ва бошқа учувчан бирикмаларнинг катта миқдорини кенг ҳудудга тарқатади ва уларни ифлослантиради. Тупроққа тушган кўмирнинг органик ва ноорганик келиб чиқишга эга бирикмалари, келгусида, ўсимликларга тушади, кейин, озиқ-овқат занжири орқали, ҳайвонлар организмига, пировардида инсон организмига келиб тушади.\nТрансчегаравий ифлосланиш – шаҳар атмосфера ҳавосининг манбаи шаҳар ҳудудидан ташқарида бўлган зарарли (ифлослантирувчи) моддалар ўтиши натижасида ифлосланишидир.\nШаҳар атмосфера ҳавосини ифлослантиришнинг ушбу тур манбаи СЕЗИЛАРСИЗ саналади ва шаҳарга яқин туманларда ер ҳайдаш ва қишлоқ хўжалиги ишлари ўтказилиши мавсумида, шаҳар чегараси яқинида йўллар ва бошқа объектлар қурилишида (ғарбий ва шарқий йўналишларда)ўз авжига чиқади. Хўжанд шаҳри иқлимий хусусиятларида ҳавонинг трансчегаравий ифлосланиши даражасига таъсир кўрсатувчи ҳам ижобий, ҳам салбий омиллар мавжуд.\n– бу Хўжанд учун "хос" шамоллар йўналиши, унда икки: шарқий ва жануби-ғарбий йўналишдаги шамоллар устунлик қилади, бу трансчегаравий ифлослантирувчи моддаларни шаҳар атмосфера ҳавосидан чиқиб кетишига ва унинг тозаланишига ёрдам беради, шаҳарда атмосфера ифлосланишининг маҳаллий ўчоғи юзага келиши эҳтимолини камайтиради.\n– бу атмосфера ёғинлари миқдорининг камлиги, у ҳаводан зарарли моддаларни атмосфера намлиги ёрдамида чиқариб ташланиши имкониятини камайтиради. У иссиқ иқлим ва Қуёш фаоллиги шароитида кучаяди, бу эса Хўжанд шаҳри учун хосдир.\nУЙДА НИМАДАН НАФАС ОЛАМИЗ?\nЮқорида келтирилган ифлосланиш манбаларидан ташқари, яна бир асосий манба бор – хоналар ичидаги ифлос ҳаво – у турли касалликларнинг асосий сабабларидан бири саналади.\nКимёвий таркибий қисмлар – тамаки тутуни, формальдегид, учувчан органик бирикмалар, углерод оксиди, углерод двуоксиди, азот двуоксиди, озон, радон, асбест зарралари ва ш.к.ни ўз ичига олади.\nиологик таркибий қисмлар – мугуз зарралари, уй чанги канаси, ташқи аллергенлар ва ш.к.\nБизнинг ғиштли ва бетон уйларимиз мунтазам заҳарли кимёвий моддалар ажратади. Ёпиқ маконда турли келиб чиқишга эга микроскопик зарралар, турли-туман зарарли ва, ҳатто, заҳарли аралашмаларнинг ниҳоятда катта миқдори учиб юради. Экологлар ва шифокорлар "хонадон" ҳавоси кўчаникига қараганда 4–6 баробар ифлосроқ ва 8–10 баробар заҳарлироқ эканлигини билдирадилар.\nТУРАР ЖОЙЛАРДА ҲАВОНИНГ ИФЛОСЛАНИШИГА ҚАРШИ КУРАШИШ САБАБЛАРИ ВА УСУЛЛАРИ\nБу ҳақда Абдумавлон Абдуллозода – Хўжанд шаҳри бош давлат санитар врачи ўринбосари сўзлаб берди.\nХонадаги ифлосланган ҳавонинг саломатликка таъсири\nХоналардаги ифлосланган ҳавога қарши курашиш усуллари\nИФЛОС ҲАВО – ЗАИФ САЛОМАТЛИК\nЭкологлар ва шифокорлар таъкидлайдиларки, экологик ҳолат аҳоли саломатлиги ва умрининг узоқлигига бевосита таъсир кўрсатувчи асосий омиллардан биридир. Шаҳарликларнинг функционал захиралари ҳар куни чидамлиликка синовдан ўтади. Бу инсонлар саломатлигига салбий таъсир кўрсатади, бемор инсонлар учун эса – алалхусус.\n"Атмосфера ифлосланиши қуйидаги касалликларни юзага келтириши мумкин: астма, бронхит ва нафас йўлининг бошқа касалликлари. Кремний оксиди, азот буғлари, фосфор бирикмалари – нафас йўллари ва нафас олиш аъзолари касалликларини юзага келтирувчи кимёвий омиллардир. Зарарли кимёвий бирикмалар билан заҳарланиш симптомларини мустақил аниқлаш мумкин. Бу – доимий бош оғириши, заифлик, эътиборни жамлашнинг пасайиши, ланжлик, кўнгил айниши. Агар ўз вақтида тўғри даволанишни белгиловчи шифокорга мурожаат қилинмаса, булар жиддий оқибатларга олиб келиши мумкин".\nШаҳар ифлосланган ҳавосидан рўй бериши мумкин бўлган аҳоли саломатлиги учун оқибатлар кўлами\nХўжанд – яшил шаҳар\nУрбанизация жараёни билан боғлиқ атроф-муҳит ифлосланиши муаммоси қандай ҳал этилади?\nСанитария меъёрларига мувофиқ, киши бошига кўкаламзорлар минимал майдони камида 10м2 бўлиши лозим. Хўжанд ш. УКХ ДУК маълумотларига кўра, кўкаламзорлар майдони 305,87 га.ни ташкил қилади ва ҳар бир шаҳар аҳолисига 19,8м2 кўкаламзор тўғри келади. Ушбу йўналишдаги истиқболли тараққиёт Давлатнинг асосий стратегияларидан бири саналади.\nАтроф-муҳитнинг инсон учун энг қулай шароити – соф, озонга бой ҳаво, ҳарорат 20–22 даража ва нисбий намлик 40–60% бўлиши. Бу мувозанат шаҳарда транспорт ва саноат ташламалари сабабли бузилиши мумкин. Ҳаво алмашинувининг табиий воситаси – бу кўкаламзорлар саналади, уларнинг бир гектари фотосинтез жараёнида 200 киши нафас олиши учун зарур кислород чиқара олади. Бунда соатига 8 кг.гача ис гази ютилади.\nБугунги Хўжанд – шинам ва яшил шаҳар, унда кўплаб парклар, скверлар мавжуд, аҳолиси меҳмондўст, бинолари гўзал, кўплаб тарихий ёдгорликлар, мафтункор фавворалар мавжуд. Маҳаллий ижроия ҳокимияти томонидан шаҳарни кўкаламзорлаштириш йўлида кўп ишлар қилинган. Кўкаламзорлар шаҳар ҳавосини чангдан тозалайди ва замонавий шаҳар режали тузилмасининг уйғун қисми саналади ва унда санитар-гигиеник ва декоратив-режалаштириш функцияларини бажаради.\nҲар йили шаҳарда дарахтлар, кўчатлар сотиш ярмаркаси ва гуллар куни ўтказилади. Бу тадбирлар анъанага айланган бўлиб, Хўанд шаҳри ташриф қоғози бўлиб қолди. Бу тадбирларни ўтказиш ўсиб келаётган ёш авлодни атроф-муҳитни муҳофаза қилиш руҳида тарбия этишда ва аҳолининг экологик маданиятини ўстиришда муҳим роль ўйнайди.\nҚулай экологик тенденцияни сақлаш ва ривожлантиришда қуйидаги тадбирларни амалга ошириш зарур:\nСтационар ва кўчама манбалардан атмосферага ташламалар чиқарилиши устидан назоратни кучайтириш.\nЭнг "кир" саноат ташламалари манбаларини чангушлагич қурилмалар билан жиҳозлаш.\nШаҳар ҳудудидан маиший чиқиндиларни олиб чиқиб кетиш жадвалига риоя этиш.\nАҳоли яшаш микротуманлари, маҳаллалар ва, айниқса, Сирдарё қирғоқларида рухсат берилмаган ахлатхоналар юзага келишининг олдини олиш.\nДарё қирғоғида ва шаҳар кўкаламзор ҳудудларида объектлар, айниқса умумий овқатланиш нуқталари ва аҳолига хизмат кўрсатувчи бошқа объектлар учун ер ажратилишини ва қурилишини тақиқлаш.\nШаҳарнинг ўнг қирғоқдаги, Мўғултов тоғ олди қисмида кўкаламзорлар майдонини кенгайтириш.\nУшбу чора-тадбирлар қаторида, доимий фаолият юритувчи шаҳар атроф-муҳити мониторинги комплекс тизимини яратиш лозим, токи доимий назорат юритилиб, маҳаллий ифлосланишнинг меъёрдан ортиши ўчоқлари ўз вақтида аниқлансин ва қисқа муддатларда уларни баратараф этиш чоралари кўрилсин.\nШу билан бир вақтда қайд этиш керакки, шаҳарнинг экологик ҳолатини сақлаб қолиш ва яхшилашни аҳолининг кенг қатламларини бу ишга жалб қилмай, уларнинг экологик саводхонлигини оширмай, амалга ошириб бўлмайди. Жамоатчиликнинг ёрдамисиз ҳеч қандай тадбирлар ва дастурлар, мониторинг тизимлари Хўжанд шаҳрида қулай экологик шароит яратиш муаммосини ҳал эта олмайди.\nЭКОЛОГИК ҲОЛАТНИНГ ВА ЮҚОРИДА КЕЛТИРИЛГАН ОМИЛЛАРНИНГ ТАҲЛИЛИ ҚУЙИДАГИ ХУЛОСАГА КЕЛИШ ИМКОНИНИ БЕРАДИ:\nЭКОЛОГИК ҲОЛАТНИНГ ВА ЮҚОРИДА КЕЛТИРИЛГАН ОМИЛЛАРНИНГ ТАҲЛИЛИ ҚУЙИДАГИ ХУЛОСАГА КЕЛИШ ИМКОНИНИ БЕРАДИ: "ХЎЖАНД ШАҲРИ ЭКОЛОГИК ҲОЛАТИ БАРҚАРОР БЎЛИБ, ЯХШИЛАНИШ ТЕНДЕНЦИЯЛАРИГА ЭГА".\n"Ушбу нашр Европа Иттифоқи кўмагида тайёрланди. Ушбу нашр мазмуни "Тирози Чавони" ТМРК МЧЖ масъулияти доирасида бўлиб, Европа Иттифоқи нуқтаи назарини акс эттирмайди".


QUR'ON VA SUNNAT (@QURONvaSUNNAT) - Telegram channel\nUzbek QUR'ON VA SUNNAT@QURONvaSUNNAT\nБизнинг расми каналимиз\nNovember 4, 2018 16:59\nАбу Ҳурайра розияллоҳу анҳуданривоят қилинади:\n"Росулуллоҳ солаллоҳу алайҳи ва саллам: "Ким Рамазон(рўзаси)ни (фарз эканлигига) иймон (келтириб) ва савоб умид қилиб тутса, олдинги қилган гуноҳлари кечирилади", дедилар".\nСахарлик дуоси: *Навайту ан асума совма шаҳри рамазона минал фажри илал мағриби, холисан лиллаҳи таъала. Аллоҳу акбар* ! («نَوَيْتُ أَنْ أَصُومَ صَوْمَ شَهْرِ رَمَضَانَ مِنَ الْفَجْرِ إِلَى الْمَغْرِبِ خَالِصَ لِلَّهِ تَعَالَى اللهُ أَكْبَرُ».)\nИфтолик дуоси: *Аллоҳумма лака сумту ва бика аманту ва аълайка таваккалту ва ъала ризқика афтарту, фағфирли яйа ғоффару ма қоддамту ва ма аххорту* . («اللَّهُمَّ لَكَ صُمْتُ، وَبِكَ آمَنْتُ، وَعَلَيْكَ تَوَكَّلْتُ، وَعَلَى رِزْقِكَ أَفْطَرْتُ فَاغْفِرْ لِي مَا قَدَّمْتُ وَمَا أَخَّرْتُ».)\n7 кишини Аллоҳ ўзни сойасид тургизад\nNovember 4, 2018 09:57\nЮзимни ювмоқда дурдай томчилар,\nЮракка соғинчнинг тиғи санчилар.\nҚутлуғ сафар олдида турган ҳожилар,\nМендан САЛОМ етказинг Расулоллоҳга\n(Соллаллоху алайхи васаллам )\n.. Саодат шаҳрига етса қадамлар,\nМАККАнинг ҳидлари уфурган дамлар,\nНабийнинг юртига борган одамлар,\nМендан салом етказинг Расулоллоҳга.\n... Мийқотда покланиб эҳром кийсангиз,\nКўкдаги фаришта мисол юрсангиз,\nОМОНАТ гапимни эслаб қўйсангиз,\n... Мино водийсида бедор кечада,\nДуолар, тавбалар қабул кечада,\nҲар битта гўшада, ҳар бир кўчада,\n... Қадам ташласангиз Арофат томон,\nНабийнинг ваъзлари келгани замон,\nЖоним ФИДО бўлсин, беҳад эҳтиром,\n... Муздалифада терсангиз тошлар,\nСизга ҳавасмандман, кўзимда ёшлар.\nБизни НУР томонга қайси йўл бошлар,\nМендан салом етказинг Расулоллоҳга..\n... Тавоф этсангиз ул Каъбатуллоҳни,\nЖамолини тилаб буюк АЛЛОҲни,\nҲурмати учун шу Каломуллоҳни,\n... Мадина, шубҳасиз, Нурафшон шаҳар,\nҲатто тушларимда ўзига тортар,\nУ ерда НАБИЙнинг ўзлари ётар,\n... Набийнинг излари тушган кўчалар,\nминг бор зиёратга арзир қанчалар,\nЎша кўчаларда юрган, ҳожилар,\n... Қисматда не бўлса барига кўндим,\nҲажнинг орзусила яшайди кўнглим,\nМен шу ОРЗУ билан топсамда ўлим\n(соллаллоҳу алайҳи васаллам ...) 🌸\nўқиётганлардан Аллоҳ рози бўлсин 🍃\nДуода эсланг 🌸🍃🌸🍃🌸🍃🌸🍃\nNovember 4, 2018 09:12\nلاَحَوْلَ ولاَقُوَّةَ إِلاَّ بِاللَّهِ.:\nСАЛЛАМНИ БАРЧА МАХЛУҚОТДАН ОРТИҚ\nТабиийки, Расулуллоҳ соллаллоҳу алайҳи ва салламни\nсуюш иймоннинг бир парчаси эканида ҳеч шубҳа йўқдир.\nРасулуллоҳ соллаллоҳу алайҳи ва салламни жон, ота-она,\nфарзанд, оила аъзолар, молу дунѐ ва барча инсонларни\nсевгандан кўра кўпроқ суюш зарур эканини ифода этган жуда\nкўп насс – оят ва ҳадислар бор. Уни бундай суймаган банда\nўзини дунѐ ва охиратда Аллоҳнинг азобига гирифтор қилади.\nҚуйида бу нассларнинг баъзиларини эслатиб ўтмоқчимиз:\nлинкни босиб "Илм" каналига обуна булинг!👇\nNovember 4, 2018 08:54\nQishgi issiq kurtkalar bor yo'g'i 98 000 so'mdan!\nMarhamat, batafsil ko'ring👇\nNovember 4, 2018 06:52\nПарвардигорни улуғлаб ўқилган ушбу такбирни тарқатишни ҳам амали солиҳлардан деб умид қиламиз.\nЛа илаҳа иллаллоҳу иллаллоҳу\nАллоҳу Акбар ва лиллаҳилҳамд.\nАллоҳу Акбар кабийро,\nВа субҳаналлоҳи букротав ва асийла...\nЖалолиддин ибн Иброҳим\nNovember 4, 2018 05:33\nБир уйда неча жонсан,\n•••Ота-онанг бағридан сўнг,\n••••Оввора ю жахонсан.\n•••••Эсла нечта жон эдинг,\n••••••Кандай мехрибон эдинг.\n•••••••Сиғардинг бир тўшакка,\n••••••••Тўярдинг бир емакка.\n•••••••Энди эса ховли тор,\n•••••••Ховли эмас дунё тор.\n••••••Бир кориндан тугилган,\n•••••Ака укага агёр.\n••••Елдай учди болалик,\n•••Сувдай оқди болалик.\n••Отанг онанг омонат,\n•Йўлинг пойлайди шурлик.\n••Аканг ҳолин билмайсан,\n••••Опангдан хол сўрмайсан.\n•••••Отанг онанг ғанимат.\n••••••Ойда бир бор кўрмайсан.\n••••••Рўзғор юки зилмикин,\n•••••••Ёки ёр ширинмикин.\n••••••Уйдан ортиб хол сўрмоқ\n•••••Шунчалик қийинмикин. Пайғамбар алайҳиссаломга ўн бор саловот айтинг илтимос Оллох рози болсин сиздан\nАллоҳумма солли аълаа саййидина Муҳаммад\nВа уни ўн кишига юборинг\nСизни ҳисобингизга 1000000 саловот йиғилади\nМен машғулман вақтим кам деманг ушбу милён саловот сизга шафоат бўлиши мумкин...\nБу нарса албатта, Пайғамбар алайҳиссаломни ушбу ҳадисларига асослангандир.\n« Ким менга битта саловот айтса Аллоҳ унга ўнта саловот айтади» Муслим ривояти.\nСолиҳа бўлиб уйини ҳам солиҳларга тўлдирувчи аёл....\n– Қуръондан бирор сурани ёддан биласанми?\n– Аммадан Қуръонни 30 охирги қисмидан биласанми?\n– Таборак сурасини биласанми? Уни тиловатига лол қолган эдим. Яна бир тиловат эшитиш истагида ундан наҳл сурасини сўрадим. Ва қарангки уни ҳам ёддан билар эди. Энди яна бир имтиҳон учун болакайдан узун суралардан бўлмиш бақара сурасини сўрадим. У Бақара сурасини ўқий бошлади. Болакай сураларни шундай гўзал ва тиниқлик билан ўқиб бердики ман лол қолган эдим.\n– Ўғлим Қуръонни тўлиқ биласанми?\nУ суннатга ергашган одамга ўхшамас эди.\nУ мени ҳайронлигимни кўриб:\nМани шундай фарзандни отаси эканлигимга ишонмаётганингиз кўриниб турибди. Ҳозир сизга ҳаммасини тушунтириб бераман.\n– Бу болани орқасида 1000 нафар эркак ўрнини боса оладиган одам турибди. Мани 3 нафар ўғлим бор. Ҳар бири Қуръонни ёддан билади. 4 ёшли қизалоғим ҳам бор. Қизалоғим “Амма” қисмини ёдлаган.\n– Аёлим фарзандларимиз гапиришни бошлашганида уларга Қуръон ёдлатишни бошлайди ва албатта фарзандларимизга мақтовлар ва самимий сўзлар билан далда бўлади. Болаларимиздан қайси бири биринчи бўлиб ёдласа, ўша фарзандимиз кечки таомдан нима ейишини ўзи танлайди.\nАёлим Қуръон ёдлашда улар орасида рақобат руҳини тарбиялайди...\nМана солиҳа бўлиб уйини ҳам солиҳларга тўлдирувчи аёл шудир!\nNovember 3, 2018 12:41\nЭрига душман хотин 💔\nАбдуллоҳ домла 🔸


Озарбайжоннинг инсон ҳуқуқлари бўйича омбудсмани Сабина Алиева Ўзбекистондаги Озарбайжон маданият марказига ташриф буюрди - Ishonch.uz\nБош саҳифа Жамият Озарбайжоннинг инсон ҳуқуқлари бўйича омбудсмани Сабина Алиева Ўзбекистондаги Озарбайжон маданият марказига ташриф...\n18- июнь Озарбайжонда инсон ҳуқуқлари куни. Шу муносабат билан Тошкентдаги Ҳайдар Алиев номидаги маданият марказида тадбир бўлиб ўтди. Унда Озарбайжоннинг инсон ҳуқуқлари бўйича омбудсмани Сабина Алиева делегацияси билан иштирок этди.\nБундан ташқари, тадбирда Озарбайжон Республикасининг Ўзбекистондаги фавқулодда ва мухтор элчиси Гусейн Гулиев, Озарбайжон маданият маркази ходимлари ва Ўзбекистонда истиқомат қилаётган Озарбайжон миллати вакиллари қатнашдилар.\nТадбир бошланишидан олдин омбудсман Сабина Алиева буюк давлат арбоби Ҳайдар Алиевнинг ҳайкалини ва маданият маркази ҳовлисидаги «Шаҳидлар боғи»ни зиёрат қилиб, урушда шаҳид бўлганларни хотирлади.\nОмбудсман расмий қисмдаги иштироки чоғида ушбу кун муносабати билан барча озарбайжонликларни табриклади, инсон ҳуқуқлари бўйича Озарбайжонда олиб борилаётган ишлар ҳақида гапириб берди. Шундан сўнг маданий- мусиқали чиқишлар давом этди.\nАввалги саҳифаМуроса мадора йўли\nКейинги мақолаМарғилон шаҳрида 15 кун ичида ҳайдовчилик гувоҳномасини олиб бермоқчи бўлган автомактаб устаси ушланди


"Ливерпуль" Пепе учун 80 млн евро тўлашга тайёр, аммо...\n6 июнь, 2019, 20:49 306\nТеглар:Ливерпуль | Лилль | Пепе\nУ Испанияда ўйнамоқчи.\n"Лилль" клуби форварди Николя Пепе мавсумлар оралиғида "Ливерпул"га кўчиб ўтиши мумкин. Бу ҳақда L'Equipe нашри хабар тарқатмоқда.\nЮқоридаги манбаага кўра мерсисайдликлар 24 ёшли ивуарлик футболчи учун француз клубига 80 млн евро тўлашга тайёр. Бироқ, Пепе ҳозирча АПЛ клубига ўз розилигини билдирмаган. Боиси, у фаолиятини Ла Лигада давом эттирмоқчи. Қолаверса, у бўлажак жамоасидан доими асосий таркибда тўп суриш кафолатини сўрамоқда.\nМаълумот учун, Пепе “Лилль” сафида 2017 йилдан буён тўп суриб келмоқда. У ўтган мавсум 41та ўйинда майдонга тушди ва 23та гол ҳамда 12та голли узатмага муаллифлик қилди. Унинг клуб билан амалдаги шартномаси 2022 йилга қадар имзоланган.\nПепе учун "Интер" ва "Атлетико" даъвогарлик қилмоқда\nПСЖ Пепе учун кураш олиб бормоқда


Райҳоннинг ўғиллари билан поезд йўлида ётгани акс этган сурат танқид остига олинди(Фото)\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Райҳоннинг ўғиллари билан поезд йўлида ётгани акс этган сурат танқид остига олинди(Фото)\t11:54, 10 октябрь 2016\tЎзбекистонда хизмат кўрсатган артист Райҳоннинг ижтимоий тармоқлардаги саҳифаларига жойлаган янги суратлари интернет фойдаланувчилари томонидан кенг муҳокама қилинмоқда. Райҳон дам олиш кунларини ўғиллари Ислом ва Имрон билан бирга ўтказди. Улар биргаликда 3D фотосуратлар кўргазмасига борди. Хонанда кўргазмадаги ноодатий фотосуратлар ёнида ўғиллари билан расмга тушди. Ана шундай суратлардан бири хонанданинг мухлисларининг эътирозига сабаб бўлди. Унда юриб келаётган поезд йўлида ўғиллари билан ётгани акс этган. Мухлисларнинг фикрича, бундай “бехосият” суратни ижтимоий тармоққа жойлаш яхшилик аломати эмас. Шунинг учун ҳам улар Райҳондан мазкур суратни саҳифасидан ўчириб ташлашни сўради. Кескин танқидларга хонанда “Ирим-сиримга ишониш гуноҳ. Ҳаммаси Оллоҳдан”, деб жавоб берди.\nНаташа Королёва нима учун бувисининг дафн маросимида қатнаша олмаслигини изоҳлади\tОзодбек Назарбеков Сергелида уй қураётгани ҳақидаги миш-мишларга ойдинлик киритди\tШаҳзода бир ўқ билан икки қуённи урди\tЗарина Низомиддинова отаси билан ижро этган биринчи ва ягона роли ҳақида сўзлаб берди\tУч ёшли бола онасини ёқиб юборди\tТашхис: пиелонефрит. Ота-оналарга кўрсатмалар\tОтправить


«Masdar» компанияси билан инвестиция битими имзоланди\nТОШКЕНТ, 9 июнь. /«Дунё» АА/. Қайта тикланувчи энергия манбаларини ривожлантириш бўйича етакчи халқаро компаниялардан бири ҳисобланган «Masdar» (БАА) компанияси Навоий вилоятида қуввати 500 МВт га тенг бўлган дунёдаги йирик шамол электростанцияларидан бирини қуради, деб хабар бермоқда «Дунё» АА мухбири Инвестициялар ва ташқи савдо вазирлиги манбасига асосланиб.\nХабарда қайд этилишича, 8 июнь куни амирлик компанияси билан мамлакатимизнинг Инвестициялар ва ташқи савдо вазирлиги ўртасида инвестиция битимини имзолаш маросими бўлиб ўтди. Унга кўра «Masdar» компанияси шамол электростанциясини лойиҳалаш, молиялаштириш, қуриш ва эксплуатация қилишни таъминлайди.\nУшбу лойиҳа БАА компанияси томонидан Ўзбекистонда амалга оширилаётган иккинчи йирик сармоя келишувидир. «Masdar» ўтган йилнинг октябрь ойида давлат-хусусий шериклиги асосида Навоий вилоятида 100 МВт қувватга эга қуёш электр станциясини қуриш бўйича тендер савдоларида ғолиб бўлган эди. Мазкур лойиҳани амалга ошириш бўйича тегишли шартномалар 2020 йилнинг январь ойида имзоланди.\nШамол электростанцияси қурилиши ва келгусида ундан фойдаланиш мамлакат иқтисодиётига ижобий таъсир кўрсатади.\nУшбу лойиҳага 600 миллион доллардан ортиқ тўғридан-тўғри хорижий инвестиция жалб қилинади. Қурилиш босқичида ва ундан кейинги фойдаланишда ҳам 1 минг 300 та янги иш ўрни яратилади.\nШамол электростанцияси йилига 500 мингдан ортиқ уй хўжаликлари истеъмолига етарли бўлган 1,9 гВт/с мақбул ва арзон электр энергиясини ишлаб чиқариш ҳисобига мамлакат энергия мувозанатини диверсификация қилади ва мустаҳкамлайди.\nҚайта тикланувчи энергия манбаларида замонавий технологияларнинг жорий этилиши натижасида электр энергиясини ишлаб чиқариш учун сарфланадиган табиий газ ҳажми (йилига 175 миллион куб метргача) камаяди. Тежалган газ эса экспортга йўналтирилади ва саноат корхоналарининг эҳтиёжлари учун ишлатилади. Шунингдек, атмосферага карбонат ангидрид чиқариш йилига 1,1 миллион тоннага қисқаради.\nЛойиҳанинг қурилиш ишларини жорий йилнинг охиригача бошлаш белгиланган. Биринчи навбатда генерация қувватларини (250 МВт гача) 2022 йилнинг ўрталарида ва барча қувватларни эса 2023 йилда фойдаланишга топшириш режалаштирилган.\nЭнди товардан олдин у ҳақдаги маълумот е...\nЖорий йилнинг 2 апрелидан авто, ҳаво ва темир йўл транспортида ташиладиган товарлар тўғрис...\nСаудия Арабистони компанияси Ўзбекистонд...\n«ACWA Power» компанияси Сирдарё вилоятида иссиқлик электр станцияси қуриш инвестиция дасту...\nЎзбекистон маҳсулотларини Хитойга электр...\nМамлакатимиз элчихонаси томонидан «Хитойда электрон тижоратнинг ривожланиши: ўзбек маҳсуло...